
Nationens  teater. 


tit  nationalteater  skal  være  folkets  stemmegaffel. 
Naar  den  røres  skal  folket  høre  hvad  der  er  rent 
og  hvad  der  er  falsk  saa  det  kan  begynde  sin 
sang. 

En  slik  gaffel  er  ikke  saa  galt  at  ha  naar 
ens  øre  er  forvirret  av  de  mange  røster  som  har 
lydt  i  dagens  løp,  og  man  en  kveld  mistrøstig 
ikke  vet  hvorhen  det  bærer,  ikke  engang  om 
det  bærer.  For  der  lyder  jo  saa  mange  toner, 
dyrerøster  og  salmerøster,  guldklang  og  avinds- 
laat,  krigstrompeter  og  fredsbasuner,  bondebasser 
og  byfisteler,  bygdelurer  og  svenskelok,  saa  der 
kan  nok  trænges  en  ordentlig  A  til  at  begynde 
med.  Og  paa  den  Aen  skal  de  prøves  alle- 
sammen, om  de  begynder  rent. 

I  nationalteatret  skal  alle  hente  glæde,  de 
mange  megen  lærdom  og  nyttig  besked,  og  de 
faa  som  hører  stillest  og  grundigst  kan  sitte  og 
kaste  lange  tankeveier  ut  i  fremtiden. 

Et  nationalteater  maa  staa  bredt  og  rake  høit. 

I 


Det  bør  med  engang  plantes  saa  dypt  at  det 
kan  suge  næring  av  alle  til  nydelse  for  alle. 

Fra  første  stund  av  bør  hver  teaterforestilling 
være  som  et  vers  av  folkets  evige,  indre  national- 
sang,  den  som  i  samlet  sum,  i  broket  harmoni  gir 
nationens  alle  egenskaper,  dens  dyd  og  feil,  dens 
kraft  og  svakhet,  dens  fortid,  dens  nutid,  dens 
syn  ind  i  det  kommende. 

Hvorfor  ikke  spørre  en  av  vore  to  store  dra- 
matiske digtere  om  han  vil  træde  i  spissen  for 
teatret  fra  begyndelsen  av,  for  at  laane  det  spir 
og  glans  og  autoritet  av  sit  navn,  saa  det  straks 
blir  høilydt  og  dyptfølt  og  indforstaat  av  hver 
mand  og  kvinde  i  landet  at  teatret  staar  der  for 
os  alle,  for  at  vække,  gavne,  glæde,  civilisere, 
rakende  høit  og  paa  bred  grund  —  ikke  av- 
hængig  av  en  klik  eller  en  kirkeminister  eller 
en  moderetning.  Men  over  alle.  Mitt  blant 
alle.     Her.     I  Norge. 

Nu!  —  Ibsen  vil  formodentlig  neppe  stige  ned 
av  sin  sokkel.     Men  Bjørnson! 

For  legenden  om  en  fornem  mand  (som  ikke 
duger  til  noget  andet)  i  spissen  for  teatret  har 
vel  neppe  nogen  virkelig  kurs  hos  os.  Herre- 
gud —  fornem!  General  Hansen  eller  kammer- 
herre Buskerud! 

Bjørnson,  som  desuten  selv  tilhører  en  av  de 


første  slegter  i  landet,  kunde  jo  ta  den  eiebeste 

av  guttene    sine   med   sig  som   næstkommande- 

rende.     Med  utsigt  til  avancement. 

Og    for    at    alt    kunde    ordnes   paa    beste    og 

hensigtsmæssigste   maate,    skulde    undertegnede 

ikke  være   utilbøielig   til   at   overta   en   mild  og 

gavnlig  opposition. 

1897. 


Norsk  Teater-Tradition. 


Idag  skal  jeg  faa  lov  til  at  kaste  et  slags  tilbake- 
blik  paa  det  gamle  Christiania  Theater.  Det  er 
ikke  for  at  anstille  nogen  egentlig  sammenlig- 
ning  mellem  før  og  nu,  mellem  det  gamle  tea- 
ters skuespillere  og  de  kunstnere  som  nu  virker 
ved  Nationalteatret. 

Men  der  dukker  op  ret  som  det  er  i  aviserne 
uttalelser  som  synes  at  tyde  paa,  at  man 
tror  at  der  har  hersket  et  slags  „guldalder"  i 
norsk  skuespilkunst.  Da  jeg  ikke  tror  og  ikke 
synes  at  der  har  eksistert  en  slik  guldalder,  er 
det  nærmest  for  at  bidra  mit  til  at  denne  fabel 
ikke  blir  saga  at  jeg  skriver  disse  linjer.  For 
det  vilde  være  til  skade  baade  for  skuespillere, 
for  publikum  og  først  og  fremst  for  National- 
teatret om  en  slik  falsk  anskuelse  slog  endelig 
rot.  Jeg  vil  derfor,  om  det  ikke  er  forsent,  ved 
et  tilbakeblik  forsøke  at  vise  forholdene  som  de 
virkelig  var. 

For  straks  at  si  det,  det  var  saare  sjeldent  at 


se  en  helt  god  forestilling  paa  Christiania  Theater . 
Jeg  tænker  da  nærmest  paa  tiden  fra  begyndei- 
sen  av  syttiaarene  til  mitten  av  ottiaarene.  De 
vigtigste  aar  for  norsk  dramatisk  kunst,  da  Ibsens 
samfundsdramaer  begyndte  at  komme.  D  a  var 
det  jo  grundvolden  skulde  være  lagt  for  den  nor- 
ske moderne  skuespilkunst. 

Det  var  sjeldent  at  se  en  helt  god  forestilling. 
Og  det  var  ingenlunde  skuespillernes  skyld.  For 
der  var  mange  gode  skuespillere.  Der  var  frem- 
ragende, ja  store  kunstnere  iblant.  Men  til  god 
skuespilkunst  hører  jo  ikke  bare  gode  skue- 
spillere. 

Der  var  Johannes  Brun — sikkert  den  største  skue- 
spiller vi  har  hat.  Ikke  alene  fordi  han  hadde  den 
gyldne  komiske  aare  og  dertil  en  slik  straalende 
fantasi,  et  saa  dypt  gemyt,  et  saa  tindrende  skarpt 
psykologisk  blik,  men  ogsaa  fordi  han  som  en 
mester  hersket  over  disse  sine  sjeldne  evner.  1 
selve  arten  av  hans  kunst  var  der  et  visst  overle- 
gent maatehold,  en  fornem  given  avkald  paa  sterke 
og  ytre  midler.  Men  indenfor  den  faste,  klare  form 
var  der  intet  tomrum,  den  var  helt  fyldt  av  bob- 
lende liv.  Hvor  han  var  størst,  var  der  den  intime, 
hemmelighetsfulde  blanding  av  fantasi  og  virke- 
lighet som  er  geni.  Ikke  saa  at  forståa  at  Johan- 
nes Brun  ikke  mangen  gang  beilet  til  publikum. 


nedlot  sig.  Men  det  var  han  selv  som  gjorde 
det.     Det  var  ikke  arten  av  hans  kunst. 

Fru  Gundersen  med  det  skjønne  smil,  den 
skjønne  mund,  den  skjønne  stemme.  Dorsk  og 
dvask  mange  ganger.  Men  rettet  hun  sig,  reiste 
hun  sig,  vaaknet  hun,  spilte  hun  sine  vinger  — 
da   blev   der   himmelhvælv    over  med  en  gang. 

Johanne  Juell-Reimers  —  hun  døde  da  hun 
var  33  aar  gammel  —  med  den  stormende  vold- 
somhet, med  den  flammende  energi,  det  yre 
humor,  den  saare  hulken.  Hun  var  som  en  høi 
fakkel,  den  vi  saa  brænde  —  brænde  ut  og  slukke 
for  vore  øine. 

Sigvard  Gundersen,  den  kloke,  originale  men- 
skekjender,  lun  og  vittig  i  det  stille,  med  den 
stille  entusiasme  for  alt  som  var  norsk,  med 
den  stille  —  halvt  ironisk  gjemte  —  tilbedelse 
av  sin  kunst,  som  gjorde  at  han  altid  foretrak 
kunsten  for  publikum,  saa  publikum  altid  fore- 
trak andre  skuespillere  for  ham. 

Og  der  var  Sofie  Parelius  —  i  saa  mangt  Jo- 
hannes Bruns  egte  søster  i  kunsten  —  der  var 
den  skarplinjede  Isachsen,  Reimers  med  det 
vakre  Coriolanhode  og  Hammer  med  Albrecht 
Durer- ansigtet  som  skaaret  i  træ,  med  den  tørre 
stemme,  med  den  træete  gang  —  men  træet 
hadde  den  ved  som  kunde  slaaes  ild  av.     Con- 


stance  Bruun,  sjelfuld  og  ladylike  og  saa  sund, 
saa  sund.  Olaf  Hansson  med  det  forte  gode 
hode,  med  sin  fortrinlige,  moderne  replik  og 
med  sin  seirrike  kamp  for  Christianiasproget  paa 
scenen,  og  der  var  fru  Wolf  og  Klausen  og 
Selmer  og  andre  med  dem. 

I  disse  kunstneres  glanstid  begyndte  Ibsens 
moderne  dramaer  at  komme. 

Men  i  spissen  for  disse  kunstnere  stod  dan- 
sken Michael  Brun,  Hartvig  Lassen  —  saa  dansk 
som  nogen  tross  utgivelsen  av  Wergelands  ver- 
ker —  svensken  Josephson,  Johan  Vibe  —  „han 
taler  om  teater  som  et  femaarsgammelt  barn", 
sa  Ibsen  om  ham  —  samt  Schrøder.  Han  var 
der  i   tyve  aar. 

Av  disse  var  det  bare  Josephson  som  var 
dygtig  og  utpræget  teatermand.  Han  opførte 
Bjørnsons  „Maria  Stuart"  med  stor  glans,  men 
med  Klausen  som  Darnley.  Han  satte  „En  Fallit" 
fortrinlig  iscene,  «Kjærlighedens  Komedie"  blev 
opført  i  omhyggelig  indstudering.  Under  ham 
gik  første  gang  Ibsens  og  Griegs  „Per  Gynt". 
Han  fulgte  godt  med  i  verdensrepertoiret.  Han 
grundla  en  norsk  opera  med  svenske  og  norske 
kræfter.  Den  varte  jo  ikke  mange  aar,  og  om 
betimeligheten  av  dette  skridt  kunde  der  nok 
sies   meget.    Det   var   dog   et  tiltak.    Det  vidnet 


om  energi.  Men  tross  alt  —  han  var  svensk. 
Og  det  passet  dengang  mindre  end  nogensinde 
for  den  unge  norske  dramatiske  kunst  at  ha  en 
utlænding  til  leder. 

Schrøder  var  en  dannet  og  bra  mand  som 
omfattes  med  velvilje  av  alle  som  har  kjendt 
ham.  Det  er  mulig  at  han  hadde  forstand  paa 
scenisk  kunst.  Men  han  hadde  ingensomhelst 
aktive  anlæg.  Det  var  ikke  faa  norske  stykker 
som  han  undlot  at  opføre  av  mange  forskjellige 
grunde,  som  alle  intet  hadde  med  kunst  at  gjøre. 
Først  og  fremst  „ Gjengangere".  „Det  er  sørge- 
lig at  Ibsen  har  slaat  saa  reint  feil  for  vors  iaar**, 
sa  avdøde  sufflør  Hansen,  da  hans  meningsfælie 
hadde    set   sig   nødsaget   til  at  forkaste  stykket. 

I  Schrøders  tid  sattes  stykkerne  som  oftest 
iscene  av  Johannes  Brun  og  Andreas  Isachsen, 
indtil  Bjørn  Bjørnson  i  mitten  av  ottiaarene  blev 
instruktør. 

Johannes  Brun  vilde  sikkert  ha  været  en  god  in- 
struktør om  man  kunde  ha  git  ham  magten  og  an- 
svaret og  han  selv  skulde  ha  løpet  risikoen.  Men 
som  det  var,  laa  iscenesættelsen  ham  ikke  paa  hjer- 
tet. Han  var  en  fortrinlig  instruktør  for  den  enkelte 
som  interesserte  ham.  Med  sin  erfaring  og  sit 
sikre  blik  kunde  han  med  et  par  ord  hjælpe 
og  lægge  tilrette  for  mangen  ung  og  ogsaa  ældre 

skuespiller  bedre  end  de  fleste  instruktører.  Men 
vedkommende  maatte  interessere  ham. 

Andreas  Isachsen  var  en  dannet  inand,  men 
uten  stor  aandens  energi,  dertil  tør,  glansløs  og 
uten  øie  for  milieuet.  «Stykket  var  sat  iscene 
av  hr.  Isachsen"  betydde  som  oftest  at  man  saa 
litet  til  instruktionen  og  at  iscenesættelsen  var 
farveløs  og  graa. 

Forfatteren  av  disse  artikler  regner  sig  det  til 
fortjeneste,  at  han  i  hin  tid  av  og  til  skrev  og 
krævet  en  ordentlig  instruktion.  Men  han  skrev 
daarlig  og  hadde  ingen  autoritet.  Og  Mortens- 
gaard  syntes  at  teater  var  næsten  likesaa  galt 
som  fritænkeri,  mens  advokat  Helmer  og  rektor 
Kroll  følte  sig  overbevist  om,  at  som  det  var 
var  det  vistnok  uheldig,  men  som  det  var  var 
det  dog  best. 

Det  var  som  oftest  enkeltmandsforestillinger 
man  saa.  Det  var  „Johannes"  eller  fru  Gunder- 
sen i  en  glansrolle.  Det  var  Gundersen  som 
gav  en  original,  moderne  opfattet,  ikke  altid  saa 
moderne  teknisk  gjennemført  skikkelse.  Det  var 
Johanne  Juell  som  ung  og  vakker  og  sprudlende 
av  liv,  spillet  en  ny  rolle  som  alle  skulde  se.  Det 
var  sjelden  eller  aldrig  en  fuldt  utdypet  fore- 
stilling, et  ensemble  at  nyde,  aandsmagt  at  for- 
nemme fra  verket  som  helhet. 

2  —  Heiberg::     Norsk  teater. 


Men  mange,  mange  stemningsfulde  aftner  var 
der  like  fuldt  i  det  gamle  teater  —  da  det  føltes 
som  vaar  at  komme  indenfor  dørene  fra  den  lille 
forfærdelige  Morgenblads-byen. 

Det  var  da  først  og  fremst  de  aftner  da  Ibsen 
og  Bjørnson  spilledes.    Især  første  aften. 

Hvor  kunde  det  ogsaa  være  anderledes,  saa 
forskjellig  som  disse  aftner  var  fra  de  sedvan- 
lige, da  som  oftest  danske  og  franske  stykker 
opførtes  paa  et  ulastelig  dansk  sprog  med  norsk 
akcent. 

Her  kom  nye  vældige  stykker,  spillet  av  ypper- 
lige skuespillere  som  fik  store  interessante  op- 
gaver,  som  syntes  det  var  deilig  at  snakke  norsk 
for  en  gangs  skyld  og  saa  for  første  gang  at 
kunne  spille  samtids-mensker,  og  det  men- 
sker  som  var  fra  ens  eget  land,  ens  egen  by. 
Det  maatte  jo  bli  festlige  stunder  for  os  som 
saa  paa. 

Især  første  aften.  Allerede  de  følgende 
aftner  saa  man,  hvor  løst  det  var  i  sammen- 
føiningerne.  Hvor  baaten  rullet  hit  og  dit.  Der 
var  ingen  sikker  ramme.  Ingen  fast  form.  Der 
hadde  ingen  forstaaende  og  følende  istruktion 
været  som  med  sikker  haand  hadde  smidd  alle 
enkeltheter  til  en  helhet  som  kunde  staa  gjennem 
tiderne. 

Forsømt  blev  øieblikket  til  at  lægge  den 
faste  grundvold  for  norsk  scenekunst  gjennem 
norsk  moderne  drama. 

Alle  betingelser  var  der  for  at  skape  en  tra- 
dition  for  norsk  teater  —  samtids  mensker, 
digtet  av  samtids  digtere,  spillet  av  samtids  skue- 
spillere. Mulden  laa  rede.  Nu  skulde  de  pløies 
de  dype  furer  saa  dypt  at  de  aldrig  helt  kunde 
slettes. 

Hvor  ser  man  disse  furer  i  vor  kunst?  Man 
ser  dem  ikke,  for  de  er  der  ikke.  Hvor  er  tra- 
ditionen  ? 

Alle  betingelser  var  der.  Der  var  bare  én  som 
manglet.     Ledelsen.     Det    aandelige    førerskap. 


I  mangt  og  meget  blev  det  jo  anderledes  da 
Bjørn  Bjørnson  blev  instruktør.  Han  var  født 
teatermand.  Han  hadde  syn  og  sans  for  scenen 
og  dens  liv.  Han  hadde  lært  meget,  meget  som 
var  godt,  og  ikke  saa  litet  som  var  av  det  onde. 
Hans  smak  var  for  det  brokede,  men  den  var 
ikke  altid  sikker,  undertiden  tysk  i  forkleinende 
betydning. 

Men  han  var  en  vækker  av  teaterinteresse  som 
faa.  Han  hadde  en  særlig  evne  til  at  skape  rapport 
mellem    teater  og  publikum,  —  som  ogsaa  kan 

være  farlig.  Der  fulgte  teater-støi  og  teater-luft 
med  ham,  og  han  la  sin  person  i  alt  han  gjorde. 
Han  vilde  mange  ting,  men  ofte  ikke  én  ting. 
Undertiden  saa  det  endog  ut  som  han  ikke  vilde 
noget  bestemt,  men  at  han  kun  vilde  ha  interesse, 
sympati,  publikum  for  sig  og  sit  teater.  Han  var 
en  utrættelig  arbeider  i  alle  de  aar  han  stod  som 
instruktør  og  chef.  Og  norsk  scenekunst  har  ham 
meget  at  takke  for. 

Men  Bjørn  Bjørnson  hadde  altid  mere  sans 
for  den  sceniske  virkning  end  for  den  dypere 
gjennemarbeidelse,  mere  for  helhetsvirknin- 
gen  —  et  stort  anlæg  hos  ham  —  end  for  det 
psykologiske.  Han  var  dygtigere  som  iscene- 
sætter  av  forestillinger,  der  kunde  gjøre  et  fest- 
lig, glansfuldt  indtryk  paa  publikum,  end  som 
lydhør  instruktør.  Han  var  fuldt  saa  interessert 
i  at  vort  teater  var  likesaa  godt  som  de  store 
utenlandske  teatre,  som  i  at  vi  fik  vort  særegne, 
utprægede  norske  teater.  Bjørn  Bjørnson  var 
ifølge  fødsel  og  natur,  ifølge  anlæg  og  utvikling 
ingen  særlig  forstaaer  av  Ibsen.  Han  indla  sig 
ogsaa  fortjenester  her,  men  hans  dypere  kjærlighet 
var  ikke  tilstede. 

Men  Ibsen  er  det  norske  moderne  teater, 
Olaf  Hansson,  som  var  instruktør  i  den  Bjørn- 
sonske  chefstid  var  jo  altid  en  klok  mand,  med 

godt  øie  for  hvad  teatret  krævet,  med  god  for- 
stand, men  ikke  vid  horisont  overfor  skuespil- 
kunst,  med  den  lystigste  opfatning  av,  at  hvad 
publikum  vil  ha,  det  skal  publikum  ha.  Som 
teatermand,  ikke  som  privatmand,  nærer  Olaf 
Hansson  en  naturlig  avsky  for  literatur.  Med 
sine  anlæg  for  kommerciel  teatervirksomhet  fore- 
trækker  han  kasse-artikler.  Hans  syn  paa  teater- 
ledelse  var  altid  en  gros.  Norsk  kunst,  der  i 
mangt  har  hat  saa  trange  kaar,  skylder  ham 
visselig  tak  fordi  han  aldrig  vandt  den  million, 
som  han  altid  drømte  om  som  utbytte  av  et 
sekondteater  her  i  byen. 

Olaf  Hansson  har  tat  verden  som  han  syntes 
den  fortjente  at  tas.  Han  saa  den  jo  gjennem 
sine  øine.  Han  kjendte  aldrig  den  ydmyghet 
som  ogsaa  maa  til  for  at  tjene  en  kunst.  Selv- 
forsagelse  laa  ikke  for  hans  natur.  Han  blev 
noget  av  en  personlighet,  en  figur  med  en  viss 
balzacsk  blanding  av  kynisme  og  bonhommie  — 
men  han  kom  aldrig  som  teaterleder  til  at  gavne 
norsk  scenekunst  i  forhold  til  hvad  hans  evner, 
hans  lyse  forstand,  hans  rappe  om-sig-værende 
talent  og  hans  kjæmpe-seighet  anviste  ham. 

I  slutten  av  hr.  Schrøders  chef  stid  kom  Garmann, 
Bernt  Johannessen,  fru  Heiberg,  Roald  og  fru  Dyb- 
wad  til  Christiania  Theater  —  en  sjelden  samling 

talenter.  Til  de  ældre  hadde  nu  sluttet  sig  fru 
Wettergren,  hr.  og  fru  Fahlstrøm. 

En  flerhet  av  disse  gik  over  til  Nationalteatret. 
Og  som  nye  kom  Eide,  Stormoen,  Stub  Wiberg, 
Thomassen,  Halfdan  Christensen,  Ingolf  Schan- 
che, Løvaas,  Oddvar,  fru  Voss,  Halvorsen  og 
andre  dygtige  kunstnere. 

Fru  Dybwad  staar  paa  høide  med  fru  Gunder- 
sen og  fru  Juell  som  talent.  Og  hun  er  kanske 
en  større  kunstnerinde.  Hun  har  røgtet  sit  talent 
med  større  omhu,  hun  har  utdypet  og  studert 
det  langt  flittigere  end  nogen  av  de  avdøde.  En 
saa  intens,  en  saa  menskekj endende  kunstner 
som  fru  Dybwad  har  norsk  teater  aldrig  hat. 

Eide  har  Reimers'  fribaarne  holdning.  Han 
har  Roalds  ømme  inderlighet.  Han  har  Fahl- 
strøms  kraft,  men  den  varer  længer,  og  den 
spænder  over  flere  strenger.  Han  har  stof  i  sig 
som  ingen  før  til  at  bli  en  av  de  store  i  sin 
kunst.  Og  han  staar  nu  foran  det  betydnings- 
fuldeste  avsnit  i  sit  liv. 

Stormoen,  naar  han  slipper  sig  løs,  naar  han 
kaster,  jeg  hadde  nær  sagt,  sin  motløshet  over- 
bord, har  en  evne  til  at  planlægge,  gjennemføre 
og  føre  til  ende  en  karakter,  som  neppe  før  er 
set  paa  vort  teater.  Han  renoncerer  paa  bifald 
og    billige    effekter.      Med    en    sjelden    nobelhet 

bøier  han  sig  for  sin  rolle  først,  og  for  sin  rolles 
indordning  i  ensemblet  dernæst.  Som  kunstner 
føler  han  sin  pligt  som  ingen  anden. 

Den  stab  av  kunstnere  som  nu  lever,  staar 
fuldt  paa  høide  med  den  forrige  generations. 
Jeg  for  min  part  er  fristet  til  at  tillægge  at 
gjennemsnitlig  staar  den  høiere. 

Nationalteatrets  store  opgave  er  det  at  laégge 
den  grundvold  som  aldrig  blev  lagt,  åt  skape 
den  tradition  som  aldrig  blev  skapt,  at  indlede 
den  guldalder  som  aldrig  har  eksistert. 

Liter  atur en  er  der.j 

Skuespillerne  er  der. 

Nu  faar  lederne  vise  at  de  er  der. 

1908. 

Bergens  nationale  scene. 


1  sin  bok  „Theatererindringer"  kommer  fru  Sperati 
oftere  tilbake  til  hvor  koldt  det  var  i  det  gamle 
teater  i  Bergen.  Hun  klager  ikke.  Hun  bare 
beretter.  Skuespillerne  maatte  prøve  i  vintertøi, 
og  instruktøren  i  halmsko  og  pels  for  med  aanden 
synlig  ut  av  halsen  frem  og  tilbake  nede  i  parket 
for  ikke  at  bli  stiv.  Det  fortælles  at  Nils  Wichstrøm, 
den  første  og  beste  direktør  som  teatret  har 
hat,  fik  sit  knæk  av  kulden.  Jeg  kjender  en 
instruktør  som  en  dag  der  var  prøve  paa  en 
idiotisk  tysk  farce,  hvor  skuespillerne  skulde 
gjemme  sig  under  border  og  hoppe  over  stoler, 
skjælvende  av  kulde  ropte  op  til  scenen:  „Ja 
nu  faar  dere  være  saa  komiske  dere  bare  orker, 
for  nu  gaar  jeg."  Skuespillerne  som  var  mere 
pligtfølende,  maatte  prøve  videre.  Men  den  kjua 
Garmann  var  rapt  nede  og  satte  et  lys  paa  in- 
struktørens plads  ved  orkesterbarrieren.  Instruk- 
tørens plads  maatte  markeres. 

Et  eget  nationalt  teater  skulde  og  maatte  Bergen 
ha,  selv  om  man  ikke  hadde  raad  til  at  varme  det 

op  uten  til  forestillingerne.  Herre  Gud  om  skue- 
spillerne frøs  litt  paa  prøverne ! 

Bergen  —  dette  underlige,  avsluttede  lille 
samfund  som  en  østlænding  synes  er  befolket 
av  næsten  for  mange  bergensere  naar  en  ublid 
skjæbne  har  hensat  ham  dit,  men  som  har  det 
eggende  ved  sig,  at  samme  østlænding  fristes  til 
at  si  til  sig  selv  at  var  hetn  bergenser  saa  vilde 
han  ialfald  være  det  i  høieste  grad,  —  dette  Bergen 
er  jo  den  klassiske  jordbund  for  scenisk  kunst  i 
vort  land.  Holberg  —  og  senere  Johannes  Brun, 
fru  Gundersen,  fru  Juell,  fru  Dybwad,  Garmann, 
for  bare  at  nævne  dem  som  geni  og  livsstyrke 
førte  frelst  over  forglemmelsen,  alle  steg  de  av 
denne  jordbund  hvis  muld  er  en  underlig  geo- 
logisk blanding  av  handelsvett  og  lyrik,  av  blus- 
sende begeistring  og  av  hurtig  og  høi  latter,  av 
trang  til  at  ræsonnere  og  disputere,  av  evne  til 
at  motsi  og  til  at  herme,  av  lethet  for  form 
og  glæde  ved  selskap,  av  dramatisk  lyst  til  at 
ha  det  siste  ord,  til  at  vinde  over  hverandre, 
til  at  vise  sig. 

Hvad  var  da  rimeligere  end  at  denne  by,  selv 
om  den  var  liten,  vilde  ha  sit  eget  nationale  teater. 
Men  paa  grund  av  sin  litenhet  kunde  den  paa 
denne  luksus  heller  ikke  ofre  mere  end  at  kunst- 
nerne akkurat  saavitt  ikke  sultet  eller  frøs  ihjel, 

aandelig  som  legemlig,  kunstnerisk  som  økono- 
misk. Den  hete  begeistring  ved  enkelte  høitide- 
lige  leiligheter  strakte  ikke  til  for  de  lange  vintre. 
Det  var  helsefarlig  koldt  i  teatret.  Kulden  var 
slem.  Men  lunkenheten  omkring  var  værre.  For 
det  var  det  daglige  luftlag.  Og  den  gav  mange 
og  livsvarige  knæk. 

Den  som  har  hat  —  la  os  kalde  det  den  dra- 
matiske nydelse  at  staa  bergensk  teaterliv  nær  — 
jeg  tænker  paa  80-aarene  —  han  glemmer  det 
aldrig.  Gagerne  var  smaa  og  ikke  engang  altid 
sikre  —  naar  det  led  litt  ut  paa  vaaren,  minket  de. 
Damerne  skulde  i  moderne  stykker  holde  sig  med 
toiletter  —  søvnløshet  og  taarer  og  kostbar  tid 
og  undertiden  hele  gagen  kostet  de.  Adspredel- 
serne,  nydelserne  utenfor  teatret  var  saa  som 
saa.  Den  sociale  anseelse  og  stilling  var  penibel. 
Det  „høiere"  selskapsliv  eksisterte  ikke  for  dem. 
De  hadde  at  spille  sin  komedie  —  dermed  basta. 
Gjennemsnitlig  tre  nye  forestillinger  hver  maa- 
ned  —  alle  mand  i  ilden,  altid  prøver,  formid- 
dag og  eftermiddag  hver  dag.  Liten  tid  til  læsning 
og  hjemmestudium.  Nervøsiteten  florerte,  evig 
slit  paa  kræfterne.  Omgangstonen  ikke  udelt 
behagelig.  Svart  og  koldt  og  vaatt  og  uhyggelig 
i  og  om  teatret ! 

Men  prøven  begyndte!     Temperaturen,  lyset, 

evnen,  viljen  utfoldet  sig.  Alt  steg  til  høitryk. 
Ung  begeistring  flammet.  De  satte  i  med  en  energi 
saa  det  sang.  De  var  altid  bedre  end  paa  forrige 
prøve  —  Gud  vet  naar  de  hadde  faat  tid  til 
at  lære  og  læse  og  føle  og  tænke  gjennem  rol- 
lerne.  Disciplinen  var  selvsagt.  Garmann  var 
høflig.  Underordnetheten  under  samspillet  ikke 
minst  hos  de  beste  kunstnerne.  Hjælpsomheten 
og  villigheten  og  utholdenheten  ubegrænset.  Nei, 
hvor  kunde  hun  vite  det  fra,  den  unge  piken? 
Nei,  kunde  han  det  ogsaa?  Det  var  som  i 
eventyret  —  det  glimret  og  glitret  av  ædle  stener 
i  den  mørke  hule.  Prøven  sluttet.  Svart  og  uhygge- 
lig igjen.  Forestillingen  kom.  Og  mangen  en 
kveld  i  den  gamle  kasse  var  der  en  andagt,  en 
aapenbaring  av  geni,  en  sætten  livet  ind,  en  hen- 
givelse i  kunst,  en  uttømmen  av  de  siste  kræfter, 
som  —  som  —  ja  det  k  a  n  da  ikke  ha  været  for- 
gjæves alt  dette.  I  sin  inderste  nerve  var  de 
trætte  til  døden  naar  teppet  faldt  —  og  imorgen 
ny  prøve  paa  nyt  stykke.  Og  i  de  timerne 
mellem  den  nye  forestilling  og  den  nye  prøve, 
naar  seiren  og  undertiden  nederlaget  pirret  i 
blodet,  da  var  det  farlig  for  mange.  Da  lynte 
det  psykologiske  øieblik  for  mangen  ung  mand 
og  kvinde  som  syntes  at  der  da  ogsaa  maatte 
være  en    fest  i  det  virkelige  liv,  en   glæde  som 

løn,  som  hvile,  som  mere  glæde.  Ovenpaa 
slitet,  arbeidet,  offervilligheten,  kunstberuselsen 
kunde  der  da  ikke  bare  komme  nøisomhet  — 
punktum!  Det  var  koldt  i  theatret,  lunkent 
omkring,  og  det  var  bare  de  selv  som  var  saa 
unge,  saa  varme,  saa  litet  tænkende  paa  det 
som  fremtiden  skulde  bringe. 

Det  var  en  trang  liten  kasse  det  gamle  teater, 
men  for  en  som  av  og  til  maa  huske  tilbake, 
er  det  som  han  hører  sagte,  skjælvende  toner 
fra  en  gammel  violin  —  for  det  var  et  ædelt 
instrument  som  laa  gjemt  i  kassen. 

Men  den  gamle,  rike  handelsby  visste  ikke 
at  den  var  saa  rik. 

1911. 

Det  nationale   repertoire  I. 

(Christiania  Theater.) 


L/et  var  ikke  nogen  stor  menighet  som  forleden 
aften  samlet  sig  i  Christiania  Theater,  første  gang 
«Bygmester  Solness"  gik  i  ny  indstudering. 
Menigheten  var  ikke  stor.  Mon  den  ikke  uten 
besvær  kunde  bli  større  og  mægtigere  og  med 
mere  kraftig  evne  til  at  bygge  hjem  for  sine 
menighetslemmer,  om  der  litt  oftere  ringedes 
med  klokker  til  saa  inderlig  en  aften-kunsttje- 
neste,  som  naar  Hilde  og  bygmesteren  vandrer 
over  scenen? 

For  man  skal  vel  ikke  endnu  opgi  haabet  om 
at  Christiania  Theater  og  norsk  literatur  engang 
skal  i  litt  intimere  forbindelse  end  hittil. 

Man  er  vel  endnu  ikke  nødt  til  at  slaa  sig  til 
ro  med,  at  vort  største  teater  opfylder  sin  pligt 
ved  i  tjeneste  hos  en  del  formaaende  og  vel- 
situerte mænd  at  yde  det  brede  publikum  et 
hvilested  hvor  det  slipper  at  tænke  og  derigjen- 
nem  at  bli  misfornøiet  —  samt  ved  at  tjene  som 
beroligende  og  avførende  middel  for  den  kjære 

ungdom  saa  den  ikke  søker  værre  aftensteder 
for  sin  livsnysgjerrighet. 

Der  er  sikkerlig  en  saapas  stor  del  av  Christi- 
ania publikum  som  er  konfirmert,  at  den  for- 
tjener at  tåges  hensyn  til. 

Naar  vi  taler  om  intim  forbindelse  mellem 
literaturen  og  teatret,  saa  tænker  vi  naturligvis 
nok  paa;,  men  kan  ved  denne  leilighet  la  ligge 
spørsmaalet  om  alle  de  forkastede  og  uopførte 
norske  stykker.  Vi  kan  holde  os  til  de  nationale 
stykker  som  staar  paa  repertoiret,  og  se  om  den 
kunstneriske  forbindelse  mellem  stykkerne  og 
opførelsen  altid  er  saa  intim  som  rimelig,  som 
ønskelig,  som  naturlig  kunde  være. 

For  man  skulde  jo  tro,  at  de  norske  stykker 
her  hos  os  fik  en  scenisk  form  som  nærmet  sig 
til  det  fuldendte. 

Her  sitter  det  publikum  som  for  digtere  i 
en  dramatisk  storhetstid  var  „det  fulde  liv",  der, 
som  Goethe  sier,  altid  er  interessant  fordi  det 
har  pulsslag. 

Her  har  staat  og  staar  en  række  udmerkede 
skuespillere  som  har  vokset  op  i  dette  publikum 
og  sammen  med  dette  repertoire  indtil  de  en 
aften  merket,  at  de  netop  kunde  vise  dette 
publikum  hvorledes  dette  repertoire  skulde 
spilles. 

Og  endelig  —  her  gaar  digterne  med  alt  det 
som  de  har  tænkt,  gjennemlevet,  lett  efter,  for- 
kastet, vraket,  veiet,  valgt  netop  i  anledning  av 
det  enkelte  stykke  —  og  som  alt  sammen  kunde 
komme  opførelsen  saa  herlig  tilgode. 

Saa  her  er  hos  os  og  nu  mange  betingelser 
av  forpligtende  natur  for  at  stor  dramatisk  kunst 
skulde  kunne  ydes  og  samle  folket  i  teatret  og 
stille  scenekunsten  paa  vilkaar  med  og  i  folkets 
interesse  saa  høit  som  de  øvrige  kunster. 

Nu  er  den  norske  scenekunst  ikke  ledd  i  na- 
tionens  aandelige  liv. 

Vi  mener,  at  dette  har  sin  grund  i  at  betyd- 
ningsfulde  og  levende  stykker  er  holdt  væk  samt 
i,  at  de  stykker  som  opføres  ikke  skjænkes  op- 
merksomhet  nok  fra  ledelsens  og  derigjennem 
heller  ikke  fra  publikums  side. 


Vi  skal  ikke  ved  denne  leilighet  gaa  i  detaljer 
men  bare  nævne  et  enkelt  eksempel.  „De  Unges 
Forbund"  gik  for  et  par  aar  siden.  Der  var  en 
flerhet  av  rollerne  som  burde  besættes  om.  Tross 
enkeltbestræbelser  ingen  ungdom,  ingen  aand, 
intet  vidd.  Hele  forestillingen  virket  som  gamle 
slitte  galosjer.  De  sjasket  avgaarde.  De  sla- 
sket   saa   man    hørte    lyden.      Mon  der   ikke   er 

adskillig  slitt  galosjevæsen  dernede  paa  det 
gamle  teater? 

Og  et  eksempel  som  det  nævnte  fører  tanken 
videre.  Man  gir  sig  til  at  spørre:  Gaar  disse 
vore  norske  stykker  saa  lydeløst,  saa  eksempel- 
givende  som  de  kunde,  skulde  og  burde?  Staar 
de  altid  paa  repertoiret  besat  med  de  beste 
kræfter?  Er  man  altid  forberedt  paa  at  kunne 
ta  sit  norske  repertoire  frem?  Har  alle  teatrets 
skuespillere  forpligtelse  til  at  lære  utenad  bestemte 
roller  i  det  nationale  repertoire?  Faar  disse  skue- 
spillere anledning  til  ved  prøver  at  avlægge 
vidnesbyrd  og  kontroleres,  saa  de  med  kort 
varsel  kan  troppe  op  naar  det  gjælder?  Gjæl- 
der  det  i  det  hele  tat  nogen  gang?  Har 
man  set  noget  forsøk  paa  en  række-opførelse  av 
Ibsens  eller  Bjørnsons  stykker  saaledes  som  i 
Tyskland?  Eller  noget  lignende  av  kunstnerisk 
interesse  og  samlende  evne?  Spores  der  fra 
ledelsens  side  nogen  dypere  og  intensere  ind- 
trængen  i  stykkets  aand  for  hver  gang  det  tas 
op  paany? 

Kan  vi  med  andre  ord  vise  fremmede  vort 
nationale  repertoire  og  forlange  at  de  skal  reise 
hjem  og  forkynde,  at  deroppe  i  Christiania  spilles 
naturligvis  stykkerne  slik  som  de  skal  staa  for 
nutid   og  eftertid?     Spiller  ikke  rentut  sagt  ofte 

de  fremmede  vore  stykker  meget  bedre  end  vi 
selv  gjør?  Og  endnu  videre  —  kunde  man  tænke 
sig,  naar  ellers  alle  vanskeligheter  var  ryddet 
avveien  at  vart  teater  naarsomhelst  kunde  reise 
til  Stockholm,  Berlin,  Kjøbenhavn,  Paris  og  gi 
mønsterforestillinger?  Har  vi  nogen  mønsterfore- 
stilling?  Eller  noget  som  ligner  en  saadan,  kan- 
ske  med  en  eneste  undtagelse? 

Med  andre  ord  —  er  der  hos  Christiania  Theater 
følelsen  av  at  det  har  gjennemlevet  og  endnu 
gjennemlever  aar  som  i  særlig  grad  er  grund- 
læggende  aar  —  for  literatur,  for  publikum,  som 
skal  lære  og  som  skal  læres,  og  for  dets  egne 
skuespillere  som  av  alle  de  heldige  omstændig- 
heter  de  netop  nu  kunstnerisk  lever  —  ikke 
under  men  samtidig  med  —  skulde  hærdes  i  ilden, 
saa  formen  for  efterkommerne  var  brændt  dyp, 
bred,  sikker? 

Forstaaes  det  at  vanskeligheter  som  vil  kunne 
opstaa  av  dublering,  av  ombesætning  saa  de 
beste  kommer  til,  av  forgjæves  forsøk,  av  mange, 
mange  forberedelser  og  prøver  som  altsammen 
ellers  under  andre  forhold,  til  andre  tider  maatte 
tas  hensyn  til  —  at  slike  vanskeligheter  maa  ikke 
eksistere  nu? 

Alt  maa  sættes  tilside  for  at  gi  det  norske 
repertoire  den  mest  fuldstøpte  form. 

3  —  Heiberg:     Norsk  teater. 

Det  er  teatrets  ideelle  opgave  som  vil  bringe  det 
nationens  hjerte  nær  og  som  nu  og  altid  vil 
fylde  dets  kasse  mest  jo  nærmere  det  naar  sit 
maal. 

Naar  man  til  folk  som  staar  teatret  nær  kom- 
mer med  betragtninger  som  ovenstaaende  saa 
indrømmes  nok  litt  i  øst  og  litt  i  vest,  men  sam- 
talen ender  som  oftest:  Ja  men  chefen  er  saan 
hæderlig  mand. 

Gud    alene    vet    om    saan    hæderlighet    fører 

til  den  rigtige  himmel. 

1896. 

Det  nationale  repertoire  IL 

(Nationalteatret,) 


r*  orskjellen  mellem  det  nye  og  det  gamle  teater 
skulde  vel  være  at  landets  dramatiske  literatur 
nu  skulde  faa  et  sted  at  bo,  ikke  som  før  bare 
et  sted  at  færdes.  Nu  skulde  liter aturen  bli  taalt 
til  daglig.  Den  skulde  kunne  gaa  ut  og  ind  og 
late  som  den  var  hjemme.  Den  skulde  ikke 
længer  mottages  bare  som  fjern  slegtning,  akkurat 
som  det  var  den  som  var  fattig. 

Saaledes  skulde  det  bli,  for  saaledes  hadde 
det  ikke  været  før. 

Og  hvorfor  har  det  ikke  været  saaledes  før? 

Først  og  fremst  fordi  det  gamle  teater  har  hat 
for  liten  konkurranse. 

For  det  tør  vel  siges  at  det  uindskrænkede 
herredømme  over  en  ung  dramatisk  literatur  av 
første  rang  og  over  udmerkede  skuespillere,  le- 
vende samtidig  med  denne  literatur,  kunde,  for 
at  bruke  et  mildt  uttryk,  ha  været  utnyttet  bedre. 

Det  har  ikke  været  heldig  for  Christi- 
ania    Theater     at     der     var    noget    tvetydig    i 

selve  dets  konstitution.  Det  har  været  privattea- 
ter  fordi  det  eiedes  av  aktier.  Det  har  været 
nationalteater  fordi  det  var  det  eneste.  Og  saa 
gik  det  slik,  at  dette  privatteater  som  eiedes 
av  millionærer  i  sin  virksomhet  først  og  fremst 
maatte  ta  hensyn  til  skuespillernes  og  deres  fami- 
liers økonomiske  tarv.  Mens  teatret  som  national- 
teater kunde  behandle  kunst  og  literatur  ganske 
efter  forgodtbefindende  fordi  det  var  det  eneste. 

Naar  man  angrep  de  stakkars  fattige  millio- 
nærerne  fordi  de  holdt  teatret  og  skuespillerne 
paa  sultfor,  saa  tok  teatret  nationalmasken  paa. 
Naar  man  angrep  ledelsen  og  sa  den  hadde 
forpligtelser  likeoverfor  nationens  literatur,  saa 
kom  privatmasken  frem.  Og  man  saa  ansigtet 
av  en  flirende  og  selvtilfreds  Christianiaborger, 
som  da  sandelig  maatte  ha  lov  til  at  sætte  hvem 
han  selv  vilde  i  spissen  for  sit  eget  teater. 

Og  at  den  ven  han  satte  i  spissen  meget 
ofte  og  gjennem  lange  aarrækker  var  en  mand 
som  hadde  litet  talent  og  endnu  mindre  initiativ, 
tør  vel,  for  atter  at  bruke  et  mildt  uttryk,  være 
utenfor  al  tvil.  De  lyse  store  øieblikke  i  teatrets 
liv  da  mænd  som  gamle  Bjørnson  stod  i  spis- 
sen var  ikke  mange. 

Men  manglen  paa  konkurranse  var  det  vig- 
tigste,   det  avgjørende  til  at  Christiania  Theater 

aldrig  kom  til  at  indta  den  plads  i  nationens 
aandelige  liv  som  det  hadde  saa  mange  betin- 
gelser for. 

Et  teater  uten  konkurranse,  med  uindskrænket 
herredømme  over  en  rik  national  dramaliteratur, 
med  skuespillere  som  bedre  end  nogen  andre 
kunde  gi  denne  literatur  synlig  form,  vilde  kanske 
andre  steder  ha  været  til  evig  grundlæggende  gavn 
for  landets  kunst. 

Hos  os  har  denne  mangel  paa  konkurranse, 
for  at  bruke  et  sterkt  uttryk,  været  til  stor  skade 
for  literaturen  og  til  ikke  mindre  for  den  sce- 
niske kunst.  Det  kunde  gaa  som  det  gik  fordi 
der  ikke  var  noget  andet  teater. 

Der  er  kanske  noget  i  nationalkarakteren  som 
vil  konkurranse.  Noget  dramatisk.  Det  er  ikke 
nok  at  komme  langt.  Man  maa  komme  forbi. 
Komme  først.  Ikke  bare  vinde  men  overvinde. 
Rikdom  og  overflod  og  rommelige  kaar  vilde  andre 
steder  virket  utviklende,  befrugtet  evnerne,  ført 
stille  groglæde  med  sig.  Vi  blir  let  søvnige, 
late,  lar  „homla  suse"  naar  vi  har  det  rigtig  godt 
eller  for  godt. 

For  det  gamle  Christiania  Theater  hadde  store 

rikdomme    at   øse    av,  der  var    geni  at  skape  i. 

Folket  kunde   ha  lært   at  elske  sit  teater  og  at 

leve  en  del  av  sit  liv  der. 

» 

Hadde  Christiania  Theater  hat  konkurranse, 
vilde  det  nu  ha  fortjent  sin  plass  ret  overfor 
landets  universitet. 

Jeg  trodde  at  det  nye  som  skulde  komme 
med  Nation  alte  atret  var,  at  det  vilde  gjøre  sig 
fortjent  til  hæderspladsen. 

Det  er  mig  umulig  at  se  andet  end  at  et 
toteater,  som  det  Bjørn  Bjørnson  foreslaar,  vil 
utestænge  konkurransen  og  dermed  atter  gi  nyt 
liv  og  ny  næring  til  det  som  var  det  gamle 
teaters  værste  fiende. 

Det  kan  ikke  nytte  at  henvise  til  Stockholm 
og  andre  steder  som  har  5  eller  6  konkurrerende 
teatre.  Det  er  netop  fordi  der  i  Christiania  i 
kanske  lang  fremtid  ikke  vil  bli  plass  til  mer 
end  de  to  projekterte  teatre  paa  én  haand  at 
man  maa  være  forsigtig. 

Toteatret  vil  forsyne  sig  saa  grundig  med  skue- 
spillere  at  grunden  vilde  bli  rasert  for  lang  tid. 

Og  likedan  med  literaturen.  Toteatret  vil  spille 
de  stykker  som  det  har  bruk  for,  og  forhindre 
at  de  andre  blir  spillet. 

Hvis  ikke  den  dramatiske  literatur  i  de  nær- 
meste tider  behager  teaterledelsen  er  der  atter 
intet  sted  at  gaa  hen.  De  dramatiske  verker 
maa  finde  sig  i  at  leve  et  halvdødt  liv  som  enten 

fører  til  definitiv  død  eller  til  en  sildig  opvaak- 
nen  til  livet  naar  forfatterne  længst  er  heldig 
borte.  Og  selv  om  det  naturligvis  ikke  er  saa 
farlig  med  digterne  saa  er  det  til  uberegnelig 
skade  for  selve  den  sceniske  kunst.  For  intet 
er  av  saa  indgripende  betydning  for  skuespillerne 
som  at  faa  lov  til  at  gi  form  til  samtidige  skik- 
kelser fra  eget  land.  Og  det  selv  om  ikke  skik- 
kelserne  forekommer  i  lutter  mesterverker. 

Kommer  toteatret  istand  vil  i  mange  aar  ingen 
effektiv  konkurranse  kunne  etableres.  Jeg  taler 
selvfølgelig  her  bare  om  norske  teatre  med  norsk 
literatur  som  kjerne. 

Toteatret  vil  komme  til  at  monopolisere  al 
landets  dramatiske  kunst. 

Skulde  det  av  og  til  gaa  litt  daarlig  i  økono- 
misk henseende  med  det  nye  teater,  herregud  — 
det  hænder  saa  ofte  her  i  verden.  Det  er  ikke 
det  værste  og  det  gaar  snart  over  —  naar  bare 
konkurreinsen  blir  sterk  og  vækker  kappelysten 
og  interessen  og  energien  og  kunsten  hos  dem 
som  staar  i  spissen  for  teatret. 

Det  er  værre  om  det  skulde  gaa  daarlig  i 
andre  henseender.  Og  det  kunde  det  let  komme 
til  hvis  der  ingen  konkurranse  var. 

Det  bør  helst  knitre  litt  i  luften  om  et  teater. 

Bjørn  Bjørnson  nærer  frygt  for  at  publikum 
skal  finde  det  under  Nationalteatrets  værdighet 
i  lang  tid  at  ha  et  kassestykke  paa  sit  reper- 
toire.  Og  derfor  maa  man  ha  et  teater  til  hvor 
sukcessen  kan  forfølges.  Faren  ved  denne  even- 
tuelle store  sukces  er  for  Bjørnson  saa  overvæl- 
dende  at  den  for  ham  blir  et  hovedargument 
for  toteatertanken.  Jeg  tror  ikke  der  er  grund 
til  at  nære  videre  frygt.  Faren  er  ikke  saa  stor. 
Publikum  vil  ta  det  med  ro.  Ja  hvad  mere  er, 
publikum  vil  bli  sjæleglad  over  at  Nationalte- 
atret  faar  et  kassestykke,  og  naar  de  har  set 
stykket  men  ikke  kan  betvinge  sin  utæmmelige 
lyst  til  at  gaa  i  teatret,  saa  gaar  de  bort  i  et 
av  de  konkurrerende  teatre  og  morer  sig  glim- 
rende. Avveksling  fryder.  Teaterinteressen  sti- 
ger. Kunsten  lider  ingen  skade  ved  det.  Tvert- 
imot. 

Faar  forholdene  lov  til  at  utvikle  sig  av 
sig  selv,  ganske  naturlig  saa  der  en  dag  i  Chri- 
stiania eksisterer  en  virkelig  kunstnerisk  kon- 
kurranse, først  da  bør  der  for  Nationalteatret 
være  tale  om  at  utvide  sig.  For  da  vil  utvidel- 
sen være  et  ledd  i  en  sund  konkurranse. 

Men  at  raade  grunden  alene  tror  jeg  har  vist 
sig  at  være  til  uheld  for  fri  utfoldelse  av  dra- 
matisk  kunst  hos   os.      Og  der  er  ingen  grund 

til  at  tro  at  det  vil  bli  anderledes  eller  bedre  hvis 
de  gjør  den  gamle  saga  om  igjen. 

Nu  er  det  talescenen,  som  skal  ha  ordet.  Saa 
faar  de  synge  bakefter.  Gjerne  danse  ogsaa  for 
mig.     Men  bakefter. 

Og  talescenen  skal  staa  i  literaturens  tjeneste. 
Og  da  maa  der  konkurranse  til.  For  det  har 
vist  sig  i  Christiania,  at  naar  der  ingen  konkur- 
ranse var  blev  teatret  literaturens  uforskammede 

herre. 

1899. 

Nytaarsbetragtning. 


I. 

Hifter  de  to  gode  sæsonger  var  der  nogen  grund 
til  at  tro  at  der  i  den  tredie  skulde  finde  et  til- 
bakeslag sted.  Økonomisk  skal  dette  ikke  ha 
været  tilfældet.  Tvertimot,  indtægterne  skal  i 
den  forløpne  halvsæsong  ha  været  næsten  like- 
saa  gode  som  de  to  foregaaende  aar.  Dette 
skyldes  formentlig  i  første  række  „Paul  Lange 
og  Tora  Parsberg",  som  viste  sig  at  være  et  for- 
trinlig  kassestykke  saa  det  bare  maa  beklages 
at  uvedkommende  omstændigheter  har  forhindret 
dets  fortsatte  opførelse. 

Av  de  andre  nyheter  har  Cyrano  de  Bergerac 
trukket  godt  hus  men  dog  neppe  svaret  helt  til 
forventningerne.  De  andre  helt  nye  og  halvt 
nye  stykker  «Sønnen",  „Hedda  Gabler",  „De  Ny- 
gifte" og  „Den  Kjærligheten"  har  i  ingen  hen- 
seende vist  sig  at  være  kassestykker.  «Første 
Violin"  som  blev  opført  første  gang  anden  jule- 
dag turde  derimot  komme  til  at  bringe  mange 
penger  i  kassen. 

Av  andre,  mere  tilfældige,  indtægtskilder  bør  vel 
nævnes  de  hyppige  flaatebesøk  som  teatret  sta- 
dig honorerer  med  sin  store  vandpantomime 
„Tordenskiold",  samt  den  kongelige  families 
gjentagne  besøk  der  trækker  bedre  end  Hol- 
berg og  Ibsen  tilsammen. 

Her  en  aktuel  anekdote:  Vor  udmerkede 
teaterchef,  søn  av  den  gamle  republikaner,  og 
gjennem  sin  hustru  knyttet  til  det  norske  hof, 
sat  nylig  i  kongelogen  bak  vor  mest  populære 
prinsesse.  Hendes  kongelige  høihet  sat  hele 
aftnen,  ogsaa  i  mellemakterne,  med  blikket 
vendt  mot  scenen  og  orkesterplassernes  aristo- 
kratiske publikum.  Teaterchefen  skal  da  smi- 
lende ha  anmodet  prinsessen  om  naadigst  at 
ville  vende  ogsaa  sit  ansigt  mot  det  bredere  lag 
i  de  øvre  rader.  Smilende  og  med  fyrstelig 
gratie  efterkom  hendes  kongelige  høihet  teater- 
chefens  anmodning.  Der  er  noget  smukt  i  denne 
lille  idyl.  Og  tillike  noget  dypt  i  dette  at  konge- 
hus og  folk  gjennem  teatrets  —  Nationalteatrets  — 
midlende  mellemkomst  lærer  at  kjende  og  elske 
hverandre.  Den  monarkiske  følelse  i  hoved- 
staden som  i  de  senere  tider  hadde  været  noget 
i  synkende,  men  som  nu  reiser  sig  i  al  sin  skjøn- 
het,  støttes  ikke  alene  av  folkets  praktiske  sans 
derved  for  eksempel,  at  baker   Rolfsen  og  vin- 

handler  Gløersen  og  Tostrup  og  Molstad  og  Wige- 
land  faar  solgt  sine  varer  til  de  høie  gjester.  Og- 
saa  kunsten  træder  til.  Nationalteatret  gjør  sin 
pligt  i  saa  henseende.  Og  kan  det  gjøre  det  paa 
en  virkningsfuldere  maate  end  gjennem  repræ- 
sentanten  for  en  av  vore  saa  sørgelig  faa  repu- 
blikanske ætter? 

Sæsongens  hovedbegivenhet  har  været  „Paul 
Lange  og  Tora  Parsberg".  Det  hadde  aldrig 
været  opført  her  i  Christiania  og  det  tok  publi- 
kum ved  sin  noble  kunstneriske  holdning  og 
ved  sine  fortrinlige  egenskaper  som  teaterstykke. 
Uten  at  være  av  allerypperste  sort  var  spillet 
virkningsfuldt,  og  særlig  fru  Dybwad  utdypet, 
samlet,  harmoniserte  sin  rolle  efterhaanden  som 
hun  spilte  stykket. 

„Hedda  Gabler"  blev  ikke  nogen  rigtig  sukces. 
Tragedien  om  dette  sind  av  is  og  dette  frosne 
kjøt  som  sanselighet  aldrig  fik  optinet,  bløtgjort, 
civiliseret,  som  av  mangel  paa  hengivelse  aldrig 
blev  forstaaende,  som  av  hensyn  til  selskapet 
kvalte  sit  eget  kjøn  saa  hun  brændte  inde  med 
sin  fantasi  og  aldrig  fik  farvers  nuancer  eller 
toners  bølgegang  ind  i  sin  sjæl,  denne  tragedie 
kræver  et  stort  spil  i  hovedrollen.  Vi  fik  det 
ikke.  Fru  Mejlænder-Hellesen  risset  figurens 
linjer  op  med  haard  og  skingrende  griffel,  men 

fru  Schibsted-Hansson  tørket  linjerne  ut  med 
altfor  villig  svamp.  Og  der  blev  bare  staaende 
noget  graat  ubestemt  igjen  paa  den  billedtavle 
som  teatret  skulde  være  os.  Og  vil  vi  for- 
nye vort  oprindelige  billede  av  «Hedda  Gabler", 
den  stakkars,  gifte  jomfru  som  ikke  visste  hvad 
hun  vilde,  bare  hvad  hun  ikke  vilde,  denne 
tilsynelatende  interessante  figur  som  ikke  var  saa 
meget  andet  end  slem  og  litt  tarvelig  og  meget 
misundelig  uten  selv  at  ville  ha  d  e  t  som  hun  ikke 
undte  de  andre,  da  maa  vi  nok  ty  til  boken  igjen. 
Fru  Elvsted  og  assessor  Brack,  den  lille  egge- 
blomme  uten  skal  og  det  gamle  skal  uten  blomme 
gav  Johanne  Dybwad  og  Olaf  Hansson  et  typisk 
billede  av.  Det  skulde  undre  mig  om  noget  teater 
magtet  en  bedre  fremstilling. 

II. 

IVlens  man  sitter  slik  og  skriver  om  det  sam- 
lede resultat  av  hvad  der  er  utrettet  hvirvler 
hele  tiden  hundre  masker  forbi,  man  ser  leende 
ungpikeansigter  og  mænd  og  kvinder  i  graat  og 
med  fortrukne  træk,  man  hører  stemmer  —  det  er 
som  man  sitter  og  skriver  om  én  ting  og  sitter 
og  tænker  paa  noget  andet,  paa  noget  slikt 
som  en  Balzacsk  roman,  saa  livfuldt  danser  og 
hopper,    synger  og  støier  figurerne  omkring  en. 

Stormoen  og  Aabel  sitter  sammen  i  Baldevins 
Bryllup  og  snakker  saa  det  maatte  kunne  vække 
en  Christianiakomedie  fra  det  ufødte.  Man  glæder 
sig  paa  forhaand  til  „ Storken".  Saa  helt  ander- 
ledes  men  ikke  mindre  national  var  Stormoens 
gamle  mand  i  «Sigurd  Jorsalfarer",  det  fanatiske 
partimenske  som  gjør  ondt  med  sin  juridiske 
logik  —  en  egte  norsk  figur  tat  ind  fra  det 
aktuelle  liv  omkring  os.  Og  like  fanatisk,  men 
vildere,  raaere,  mere  «oldnorsk"  end  denne  var 
hans  politiker  i  „Paul  Lange  og  Tora  Pars- 
berg",  der  han  i  løpet  av  sæsongen  hadde  tre 
masker,  hvorav  den  første  var  best,  saa  den 
andre  og  saa  den  tredje.  Den  fordrukne  godseier 
i  «Laboremus"  tripper  forbi  —  av  sine  vaklende 
ben,  av  sine  skjælvende  knær  hadde  han  lavet  sig 
en  kortskrittet,  elegant,  tilsynelatende  let  gang. 
for  at  ingen  skulde  tro  at  det  var  han  som 
dråk.  Og  som  han  graat  og  som  han  var  færdig 
og  som  han  var  svettende  ussel. 

Men  større  evne  til  med  sit  legeme  at  gi 
billeder  fra  sjælens  dyp  har  vel  neppe  nogen 
norsk  skuespiller  hat. 

Plusselig  ser  jeg  fru  Mette  Berntsen  i  „Den 
Kjærligheten".  Manden  vil  gi  hende  en  ørefik, 
hun  griper  hans  haand,  kysser  den,  hun  for- 
vandles, hendes  ret  og  uret  ramler  sammen,  hun 

holder  paa  rent  ut  sagt  at  daane  av  hengivelse  — 
hun  elsker  den  haarde  haand. 

Der  gaar  som  et  lysende  glimmer  —  fru 
Wettergren  farer  over  scenen  som  et  pragtfuldt 
uvær,  —  skjøn  og  eggende,  raa  og  sanselig 
kjæmper  Regine  kampen  for  sin  tilværelse,  traak- 
kende  paa  alt  og  alle  som  stiller  sig  i  veien, 
smilende,  klappende,  favnende  alt  og  alle  som 
kan  jevne  hendes  vei.  Hvor  overdaadig  og  hvor 
tydelig  illustrerte  hun  ikke  at  Regine  var  en 
taape,  en  lukket  hjerne  likeoverfor  alting  som 
ikke  angik  hende  selv,  men  at  hun  var  intelligent, 
lysende  opfindsom,  fuld  av  mange  utveier  hver 
gang  det  gjaldt  hendes  egen  fordel,  altid  færdig 
til  at  kjøpe  og  sælge  paa  store  og  smaa  torver. 
Og  som  fru  Lydia  kjæmpet  paa  livet  fordi 
hun  virkelig  elsket  et  av  lemmerne  av  det 
simple  kompani  som  i  stykket  omgir  hende! 
Men  i  „Gurre"  staar  hun  engang,  dronningen, 
sort  og  spillende,  slangebøiet  over  den  lille  lyse 
Tove,  og  hun  leter  med  hevnblanke  øine  over 
hele  Toves  legeme  efter  det  sted  hvori  hun 
dypest  kan  sætte  sin  gifttand. 

Tonen  blir  graalig,  hyggelig,  hjemlig  igjen,  og 
Hansson  og  fru  Schibsted-Hansson  og  Ludvig 
Bergh  sitter  og  er  Christiania  i  „Taarernes  Magt" 
—  letlevende,  letsindige,  elskværdige  og  uaffek- 

terte  sitter  de  og  viser  os  de  egenskaper  som 
vi  er  mest  glad  i  os  selv  for. 

Jeg  hører  Garmanns  Aslak  Hane  skryte  paa 
norsk,  og  jeg  ser  Eides  gascogner  prale  i  sol- 
skin  og  i  farver.  Og  skuespiller  Klausen  er 
den  gamle  danser  i  „  Gamle  minder"  som  faar 
os  til  at  forståa,  at  den  som  engang  har  været 
paa  den  anden  side  av  teppet,  om  for  aldrig 
saa  kort  tid,  altid  gaar  omkring  med  en  følelse 
som  om  han  hadde  været  i  den  anden  verden. 
Men  i  den  virkelige  verden  stod  Fahlstrøm  under 
en  balkon,  med  sorg  i  hjertet  talte  han  ømme 
ord  til  sin  elskede. 

Mitt  mellem  Hanssons  assessor  Brack,  flat  og 
dannet  og  mondæn  som  Drammensveien,  og 
Tesmann,  den  hanreifødte,  som  Krohn  spiller 
med  en  naturlig  elskværdighet  og  en  fortrinlig 
diktion  som  minder  om  Johannes  Brun,  staar 
Christensens  Løvborg.  Det  var  en  mand  som 
var  utset  til  noget.  Han  hadde  noget  nærmere 
med  skjæbnen  at  gjøre  end  de  andre.  Der  var 
en  usynlig  stjerne  over  hans  pande.  I  „Labore- 
mus"  strømmet  der  ungdom  og  kunstglæde  gjen- 
nem  ham,  og  han  var  letpaavirkelig  og  letsindig 
og  overfladisk  og  uordholden  og  alt  som  skal 
være  saa  nydelig  naar  man  er  ung.  Men  i 
„Tante   Ulrikke"    løi   han   som  en   mester,  og  i 

„De  Nygifte"  fandt  han  nuanser  i  moderne  mands- 
tales  betoning,  som  aldrig  var  hørt  paa  norsk 
scene.  Han  tok  op  hvor  Olaf  Hansson  hadde 
begyndt.  Osvald  var  nobel  kunst  av  høi  rang, 
fuld  av  natur  og  iagttagelse,  av  dristighet  og 
uaffekterthet.  Sikkert  og  akkurat.  Intet  omtrent- 
lig. Han  var  som  den  sterke  hovedhjørnesten 
i  det  største  arkitektoniske  verk  literaturen  har 
frembragt  paa  mange  hundre  aar. 

Saa  ser  jeg  den  gamle  tante  Ulrikke  og  den 
lyse,  lille,  sky  fru  Elvsted  komme  fra  hver  sin 
kant.  De  møtes.  Den  gamle  stanser  den  unge 
og  snakker  til  hende,  men  denne  blir  først  ræd, 
ræd  for  hendes  stemme,  for  hendes  kast  med 
kroppen,  for  hendes  sterke,  uvørne  tale,  men 
plusselig  lyser  Teas  blaa  øine,  hun  hører  den 
gamles  hjerte  slaa,  og  som  et  litet  barn  stikker 
hun  sin  bleke  haand  ind  i  den  gamles  ru  næve, 
og  dé  vandrer  ut  i  verden  —  den  brune,  barkede 
og  den  lyse,  nænsomme. 

De  to  stykker  som  i  denne  sæson  forekommer 
mig  at  ha  gaat  best  som  helhet,  var  „Labore- 
mus"  og  „Tante  Ulrikke".  Intet  av  dem  var 
nyheter.  Det  første  var  sat  i  scene  av  har.  Bjørnson, 
det  andre  av  hr.  Hansson.  Stykkerne  virket 
samlet,  næsten  alle  roller  blev  fortrinlig  utført, 
og  instruktøren  hadde  set  med  ét  syn  og  hadde 

4  —  Heibeig:     Norsk  teater 

hat  haand  til  at  knytte  det  han  saa.  Det  er 
derfor  fuldt  forklarlig  at  man  har  opført  „Labore- 
mus"  vistnok  adskillig  utover  hvad  der  er  strengt 
økonomisk  f  ordelagtig.  Naar  teatret  kan  byde  gode 
forestillinger  skal  det  holde  dem  paa  repertoiret, 
for  det  er  dog  slike  forestillinger  som  gaar 
dypest  ned  i  de  sind  som  er  teatrets  bedste  ekko. 

I  «Gjengangere"  spiller  hr.  Christensen  og  fru 
Wettergren  sine  roller  saa  de  er  paa  høide  med 
stykket.  De  andre  roller  utføres  bare  tilfreds- 
stillende. Dette  burde  ikke  være  saa.  Det  er 
vor  tids  skuespilkunst  som  blir  grundlæggende 
for  Ibsens  stykker  ned  gjennem  tiderne,  og  de 
vigtigste  av  hans  stykker  skulde  gaa  saa  man 
langveisfra  kunde  komme  hit  til  Christiania,  for- 
ståa og  føle  at  slik  og  ikke  anderledes  bør  de 
spilles.  Dette  er  ikke  tilfældet  nu.  Hverken 
med  „ Hedda  Gabler"  eller  „ Gjengangere".  Og 
det  kunde  ved  forandret  rollebesætning  være 
anderledes.  Paa  teatret  maa  der  ikke  rykkes  op 
paa  anciennitet.  Bare  hensynsløst  hensyn  til  talent 
kan  vinde  store  kunstneriske  seire. 

Er  det  meget  nyt  og  værdifuldt  vi  har  faat 
paa  repertoiret  i  denne  sæsong? 

Neil 

Foruten  „Paul  Lange  og  Tora  Parsberg"  intet 
som   betyr    noget,   intet   som   var    en    festaften, 

intet  som  gav  os  en  stor  og  kjær  erindring  med 
i  livet. 

Kan  vi  vente  noget?  Hvor  blir  der  av  «Kon- 
gen"? 

Det  ser  ut  som  operaplaner  og  sekondteater- 
planer  fra  Nationalteatrets  side  er  stillet  i  bero  — 
indtil  videre.  Hvilket  indtil  videre  er  godt  og  vel. 

Hvad  selve  ledelsen  angaar  saa  ser  vi  ikke 
saa  meget  til  den,  og  det  er  vel  i  det  hele  bra. 
Men  det  tør  kanske  siges  at  den  i  kunstnerisk 
henseende  er  en  liten  smule  en  gros.  Og  med 
hensyn  til  repertoiret  føles  det  som  den  er  en 
smule  vaklende.  Men  det  er  heller  ikke  saa 
faretruende,  naar  man  tar  i  betragtning  hvilken 
stor  og  tildels  ny  affære  det  hele  i  virkeligheten 
er.  Og  det  gjør  rakt  ingenting  hvis  der  bare 
i  denne  vaklingstid  hentes  og  samles  kraft  til 
sikre  linjer  i  styret. 

For  en  chef  som  vil  seire  gjælder  det  jo  om 
at  sætte  litt  ind,  at  være  modig,  ikke  spre 
ansvaret,  ikke  være  ræd  for  selv  at  vove  —  men 
først  og  fremst  om  at  mene  noget. 

1902. 

En  lørdagsaften  i  Christiania  Theater. 


Uet  kan  ha  sin  interesse  for  en  teaterkritiker 
ikke  bare  at  gaa  i  teatret  de  første  aftner  et 
stykke  spilles.  Da  sitter  han  jo  der  med  den 
tvang  over  sig  at  han  skal  skrive.  Han  maa 
ikke  glemme  noget,  han  skal  ha  stort  og  smaat 
med  saa  at  han  retfærdigen  kan  skifte  sol  og 
kold  dusch.  Han  kan  med  andre  ord  ikke 
umiddelbart  hengi  sig  til  nydelsen,  —  om  der 
da  er  nogen  nydelse  at  hengi  sig  til.  Han  kan 
ikke  trække  sig  tilbake  til  den  nydende  ensom- 
hets ro  som  er  saa  let  at  finde  i  et  menske- 
fyldt  teater,  og  han  kan  ikke,  om  han  saa  lyster, 
dele  pulsslag  med  hele  publikums-legemet.  Hans 
dobbeltstilling  som  bøddel  og  som  introduktør 
til  gode  roller  og  gageforhøielse,  til  publikums 
gunst  og  kollegers  misundelse,  berøver  ham  den 
glæde  som  det  øvrige  publikum  kan  erhverve 
sig  for  et  par  kroner. 

Det  var  derfor  i  haab  om  at  tilbringe  en  festlig 
stund  at  nærværende  blads  teateranmelder  en 
lørdags-aften  begav  sig  ned  i  Christiania  Theater 

for  at  se  Otto  Benzons  lystspil  „En  Skandale". 
Stykket  har  jo  i  flere  aar  gaat  saa  mange 
ganger  at  man  hadde  lov  til  at  glæde  sig  til 
god,  sikker  kunst.  Det  skulde  være  interessant 
at  se  skuespillerne  naar  de,  fri  for  førsteaft- 
nens  nervøsitet,  hengav  sig  til  rolig  og  helt 
behersket  utøvelse  av  sin  skjønne  kunst.  Det 
skulde  være  morsomt  at  se  dem  naar  de  like- 
som i  dobbelt  betydning  følte  sig  hjemme  i  sit 
eget  hus. 

Enkelte  av  skuespillerne  følte  sig  ogsaa  i  høi 
grad  hjemme  under  eksekutionen  av  „En  Skan- 
dale". Især  var  dette  tilfældet  med  hr.  Ludvig 
Bergh.  Der  maa  være  noget  overordentlig  like- 
til og  elskværdig  ved  en  ung  mand  som  efter 
bare  et  aars  ophold  i  huset  dog  ikke  viser  den 
ringeste  generthet  eller  uklædelig  beskedenhet. 
Ikke  spor  av  beskedenhet.  Han  optraadte  saa 
kameratslig  og  familiært  i  overvær  av  de  til- 
fældige  gjester  som  den  aften  var  tilstede  at 
man  hvert  øieblik  tænkte  paa  at  rope  op:  „Nei, 
men  Ludvig,  at  du  kan  være  saa  ugenert"!  For 
han  fandt  paa  de  utroligste  kvikheter,  la  av  sit 
eget  gode  hjerte  replikker  til,  forbedret  den  stak- 
kars Otto  Benzons  oprindelige  morsomheter. 
Kort  sagt,  opførte  sig  aldeles  som  han  formo- 
dentlig opfører  sig  naar  han  er  hjemme. 

* 

Det  var  navnlig  en  gang  han  overtraf  sig  selv. 
Hans  mor  i  stykket,  fru  Wolf,  sier  om  navnet 
Hektor  at  det  er  et  smukt  navn.  Hertil  bemerker 
hendes  mugne  søn,  hr.  Halvorsen:  „Ja  for  en 
helt!"  og  hr.  Bergh  skal  dertil  svare:  „Ja,  eller 
for  en  hund!"  Stakkars  Benzon,  saaledes  vilde 
han  ha  det ;  han  trodde  vel  at  der  laa  likesom  en 
slags  rytme  i  disse  replikker.  Men  vor  muntre 
ven  hr.  Bergh  vet  bedre.  Da  hr.  Halvorsen 
hadde  sagt:  „Ja,  for  en  helt!"  svarte  den  immer 
vittige  hr.  Bergh:  „Ja,  eller  for  en  liten  biske- 
vovov!"  —  HeJiaha,  hahaha  —  naar  jeg  nu  atter 
tænker  derpaa. 

De  fleste  av  de  øvrige  rollehavende  følte  sig 
derimot  ikke  hjemme.  Naturligvis  undtagen  hver 
gang  de  kom  i  nærheten  av  hr.  Bergh,  da  kom 
der  ogsaa  over  dem  et  privathjemlig  skjær.  Men 
ellers!  De  var  ikke  hjemme  i  stykkets  tone, 
ikke  i  stykkets  sociale  sfære,  ikke  i  sine  figurer. 
Der  spilledes  hit  og  dit  og  ikke  godt. 

For  en  stor  del  kom  det  jo  naturligvis  av 
mangel  paa  iscenesætning,  instruktion,  disciplin 
eller  hvad  man  skal  kalde  det.  Hvor  var  den 
lethet,  den  elskværdighet,  det  velvære  som  føles 
i  velstaaende  danske  hjem,  og  som  maa  være 
usynlig  tilstede  hvis  denne  komedie  skal  ha  den 
ringeste  raison  d'étre  paa  vor  scene?    Hvor  var 

al  den  glade  forekommenhet,  den  velklædte 
sorgløshet,  den  kvikke  letsindighet  som  er  et 
særkjende  for  dansk  selskabelig  omgang,  et  saa 
sterkt  særkjende  at  selv  normænd  i  deres  sel- 
skap for  et  øieblik  løsner  paa  den  trange  stri- 
skjorten, ler  av  sine  egne  meninger  og  hører 
paa  andres? 

Først  og  fremst  hvor  var  elskværdigheten,  man 
kalde  den  dansk  eller  norsk?  Det  var  som  der 
ikke  fandtes  smil  i  hele  den  glade  komedie. 
Husets  datter,  frøken  Fanny,  hadde  intet  av  det 
straalende,  det  barnlig  frydefulde,  det  festmuntre 
som  fra  begyndelsen  av  skal  gi  tilskuerne  godt 
og  ungt  humør,  og  derfor  blev  heller  ingen  be- 
drøvet da  iskold  vind  for  hen  over  hendes  unge 
glade  tillid  til  livet.  Og  stykkets  muntre  ræson- 
nør  —  han  smilte  ikke  i  hele  stykket.  Og  den 
elskværdighetens  finfølelse  som  skal  være  en 
grundtone  i  den  gamle  etatsraads  karakter  — 
den  fandtes  ikke. 

Hr.  G årmann  er  ikke  nogen  detaljens  skue- 
spiller. Han  er  et  av  de  steileste,  norskeste  talen- 
ter i  vort  lands  scenekunst.  Hans  Richard  den 
tredje,  som  med  alle  sine  mangler  dog  ved 
siden  av  Gundersens  Macbeth  har  været  den 
interessanteste  mandskunst  paa  vor  scene  i  de 
sidste    aar,    var    fuld   av   ildfuld,  vild  lidenskap, 

ondskap,  hat.  Og  han  viste  et  stort  talents 
opfindsomme  finhet  for  at  faa  disse  egenskaper 
frem.  Han  bragte  os  i  minde  hvad  der  er  meningen 
med  et  teater.  I  kraft  av  denne  ene  rolle  hadde 
han  ret  til  at  kræve  et  repertoire  for  sig.  Men 
som  etatsraad  Hansen  i  „En  skandale"  er  han 
grov,  plump,  utenfor  tonen.  Der  foregik  ingen 
forandring  med  ham.  Han  er  bare  i  hver  enkelt 
replik.  Han  var  ikke  en  stor  grosserer  i  en  stor 
gammel  by,  hvem  disse  familiehistorier  i  hans 
hjem  først  langsomt  faar  tak  paa,  men  senere 
gjør  optat,  forvirret,  længtende  efter  at  komme 
hjemmefra.  I  den  store  scene  med  Arthur  og 
kammerjunker  Ahnskjold  skal  han  virke  idiotisk 
av  forvirring,  forlegenhet  —  derfor  ler  han  fjollet. 
Han  er  det  ikke  i  virkeligheten.  Man  har  ikke 
engang  hele  tiden  følelsen  av  at  han  er  under 
tøflen.  Man  blir  bare  gjort  opmerksom  paa  det 
av  de  repliker  hvor  det  uttrykkelig  sies.  Naar 
han  likeoverfor  fruen  forsøker  at  være  modig 
fordi  det  gjør  ham  ondt  for  den  forurettede  Karen 
Wahl,  da  skal  det  vise  sig  at  han,  opkomlingen, 
er  i  besiddelse  av  meget  mere  hjertefinhet  end 
baade  konen  og  sønnen.  Men  fordi  bunden 
manglet  blev  vi  forstemt  ved  hans  komik.  Den 
virket  buldrende,  ufin,  urimelig.  Han  hadde  bare 
tat    replikerne,    en   for   en,  og   forsøkt   at   gjøre 

ciem  saa  komiske  som  mulig.  Han  hadde  ikke 
bygget  op  en  figur  indenfra  utad  og  saa  føiet 
replikerne  varsomt  ind  eftersom  de  passet. 

Og  hr.  Garmanns  sprog!  Ham  vil  han  ikke 
si;  han  sier  næsten  altid  f.  eks.:  „Jeg  vil  ikke  se 
han  for  mine  øine."  Han  blander  undertiden 
ordene  sammen  og  om  hverandre  saa  der  ikke 
engang  blir  mening  i  hans  sætninger.  Hr.  Gar- 
mann  gir  sig  ikke  tid.  Han  er  saa  forhippet 
paa  at  si  sin  replik  og  si  den  med  størst  mulig 
virkning  at  han  snubler  i  ordene.  Og  naar  man 
snubler  saa  ofte  er  det  umulig  at  komme  først 
til  maalet,  hvilket  hos  hr.  Garmann  som  hos 
andre  fødte  skuespillere  sikkerlig  er  talentets 
inderste  drivfjær. 

Etatsraadinden  skal  ialfald  være  i  besiddelse 
av  en  viss  ydre  elskværdighet.  Fru  Wolf  var 
nærmest  hvad  man  vil  kalde  en  ubehagelig  dame. 
Og  mens  de  andre  hakket  op  sine  repliker  av  bare 
flat  naturlighet,  fløt  fru  Wolfs  tale  som  en  ene- 
ste strøm.  Bare  i  en  scene  var  hun  naturlig  og  vit- 
tig —  i  krampelatterscenen  i  sidste  akt.  Der  viste 
fru  Wolf  sig  som  repræsentant  for  god  gammel 
sterk  komedie.  Men  f.  eks.  samtalen  med  kam- 
merjunkeren om  været,  —  den  blev  ført  uten  spor 
av  alvor  og  blev  derfor  fuldstændig  kjedej^.^. 

Hr.  Halvorsen  var  dog  kanske  den  som  hadde 

gjort  allerminst  for  at  faa  en  figur  uc  av  sin 
rolle.  Den  er  ikke  morsom.  Men  noget  min- 
dre tør,  noget  mere  levende  maatte  han  sikker- 
lig kunne  gjøre  doktoren.  Han  er  doktor.  Han 
er  forelsket.  Han  er  forurettet.  Han  er  socialt 
interessert.  Av  disse  ting  tilsammen  kunde  der 
vel  være  lavet  et  bryg  som  var  mindre  vandig 
end  det  hr.  Halvorsen  leverte.  Han  gik  av  og 
til  over  scenen  og  la  sine  repliker  fra  sig.  Min- 
dre følelse  end  den  hvormed  han  iler  trøstende 
til  sin  kjæreste,  da  han  tror  at  hendes  bror  har 
fornærmet  hende,  skal  man  lete  efter.  Og  den 
overtræffes  kun  av  den  fuldstændig  tomme  dekla- 
mation  hvormed  han  mot  broren  rullet  repliken: 
«Arthur,  hvis  du  har  vovet,"  med  sterke  og  ved- 
holdende r'er. 

Frøken  Mejlænders  Karen  Wahl  var  lagt  an 
paa  den  store  scene  i  tredje  akt  hvor  hun  sier 
etatsraadinden  den  saakaldte  sandhet.  Men  denne 
scene  er  neppe  meget  andet  end  et  teaternummer, 
og  det  var  vel  ogsaa  derfor  at  frøken  Mejlænders 
gjengivelse  ikke  hadde  nogen  synderlig  interesse. 
De  fleste  som  spiller  denne  rolle,  lar  forpintheten, 
forlattheten,  dobbeltheten  i  hendes  stilling,  uviss- 
heten om  hvad  der  er  ret,  ligge  for  at  ile  til 
den  store  brøle-scene  i  3dje  akt.  Der  er  rigtig- 
nok   ikke  i  de  første  akter  fra  forfatterens  side 

levert  meget  materiale,  men  altid  nok  til  at  en 
som  hadde  lyst  paa  at  gi  menske-fremstilling 
kunde  ha  ydet  noget  som  hadde  faat  tilskuerne 
til  at  gaa  hjem  med  et  minde.  Frøken  Mejlæn- 
der talte  naturlig  efter  alle  kunstens  regler. 

Den  eneste  som  spilte  godt  i  stykket,  var  hr.  Berent 
Schanche.  Han  gav  i  utseende  og  i  tale,  i  sprog 
og  i  tone  et  udmerket  billede  av  den  menskc- 
fa^ade  som  heter  Ahnskjold.  Han  var  den  ene- 
ste i  stykket  som  var  den  han  skulde  være. 

Stykkets  4de  akt  hvor  det  likesom  blir  til 
alvor,  hvor  personerne  virkelig  holder  paa  at  støte 
mot  hverandre,  hadde  mere  farve,  mere  indhold. 
Hr.  Garmanns  fortvilelse  fik  et  egte  præg,  og 
selv  om  hr.  Halvorsen  vedblivende  deklamerte 
saa  var  det  ialfald  alvor  i  hans  deklamation. 

Men  den  festlige  stund  i  nydelse  av  sikker 
og  fast  kunst  som  man  kunde  ha  lov  til  at  vente 
sig  av  „En  skandale"  paa  Christiania  Theater, 
den  blev  der  ikke  meget  av.  Det  blev  en  trau- 
rig aften.  Og  det  maa  det  bli  naar  man  spiller 
lystspil  hvor  der  ingen  lethet  er  i  spillet,  ingen 
elskværdighet,  intet  vidd  —  intet  tempo  og  ingen 
gjennemarbeidelse. 

Ingen  ledende  aand,  ingen  ledende  haand. 

1896. 

eimers. 


Vi  var  vel  en  14  aar  gamle,  men  hadde  været 
teaterinteressert  fra  vi  var  ganske  smaa.  Vi 
sat  oppe  paa  værelset  hos  «kollega"  —  ama- 
nuensis ved  universitetsbiblioteket  F.  Olsen  — 
og  talte  teater.  Han  vilde  spille  Hamlet.  Jeg 
vilde  spille  Cæsar  de  Bazan,  og  Halfdan  Lie, 
som  senere  er  død,  vilde  ikke  spille  komedie, 
for  hverken  han  eller  vi  hadde  talent,  paastod 
han,  men  han  vilde  ha  fast  opera  i  Christiania. 

Det  var  naturligvis  især  skuespillerne  ved  Chri- 
stiania Theater  vi  talte  om,  og  vi  hadde  fundet 
paa  at  vi  skulde  gi  dem  karakter.  Karakter 
for  talent,  for  hvorledes  de  spilte  og  for  hvor- 
ledes vi  likte  dem  personlig  —  ikke  saa  at  vi 
kjendte  nogen  av  dem  perionlig,  men  de  skulde 
ha  god  eller  daarlig  karakter  eftersom  de  vir- 
ket antipatisk  eller  sympatisk  paa  os. 

Jeg  husker  at  jeg  gav  Reimers  blank  1  i  alle 
discipliner.  Og  de  andre  gav  ham  1  i  sympati, 
men  ikke  i  de  andre  fag. 

Jeg   staar  ved   min  karaktergivning  i  sympati 

den  dag  idag,  men  er  senere  gaat  over  til  mine 
kameraters  mening  om  hans  talent  og  om  hvor- 
ledes han  spilte. 

For  mange  aar  siden  bad  Borchsenius  mig 
om  at  skrive  litt  om  Reimers.  Det  var  nærmest 
i  anledning  av  at  Folkefienden  i  den  tid  gik  i 
Kjøbenhavn  for  første  gang,  og  „Ude  og  Hjemme" 
vilde  gjerne  ha  et  billede  av  den  norske  Stock- 
mann.  Jeg  skrev  da  at  Reimers  hadde  noget 
av  Vilh.  Wiehes  deklamatoriske  kraft,  men  ikke 
hans  lyriske  flugt,  noget  av  Emil  Poulsens  elsk- 
værdige  bon  sens,  men  manglet  Poulsens  mange- 
sidighet. Som  hans  beste  roller  stod  dengang 
for  mig  Coriolan,  Sannæs,  Johan  Tønnessen, 
Don  Cæsar  de  Bazan  i  en  komedie  av  samme 
navn.  Aapne,  kraftige,  litt  tunge  naturer.  Man 
forstaar  hvorledes  Coriolan  krymper  sig  ved 
at  be  borgerne  om  deres  stemmer,  og  man 
har  en  lettende  følelse  av  befrielse  da  han 
tilsist,  kjed  av  tiggeriet,  i  overvældende  foragt 
ber  pøbelen  gaa  hjem  og  vaske  sig.  Den 
prunkløse  uegennyttighet,  den  ærlige  mands 
ømhet  om  sin  ærlighet  hos  Sannæs  gjorde  Rei- 
mers godt,  likesom  det  vederheftige,  demo- 
kratiske, amerikanske  hos  Tønnessen.  Han  op- 
trær  med  en  self-made  mands  litt  buldrende 
sikkerhet.     Hans  Don  Cæsar  udmerker  sig  ved 

et  kraftig  godt  humør  som  har  sin  rot  i  frygt- 
løshet  og  likevegt  i  sindet.  En  mand  som  elsker 
livet  uten  at  gjøre  sig  rede  for  hvorfor  det  leves, 
hvorfra  det  kommer  eller  hvorhen  det  fører. 

Reimers  maatte  spille  en  masse  elskerroUer  i 
sin  tid.  „Men  den  betathet,  den  bedøvethet,  den 
forvandling  som  er  en  følge  av  kjærlighet, 
kunde  han  ikke  gjengi.  Han  kan  være  noget, 
han  kan  ikke  bli  noget". 

Dette  var  for  seksten  aar  siden  at  han  stod 
saaledes  for  mig.  De  forholdsvis  faa  roller  jeg 
senere  har  set  ham  i  har  ikke  egentlig  bevirket 
nogen  forandring  i  min  opfatning. 

Nu  som  dengang:  Enkle,  usammensatte,  uegoi- 
stiske  karakterer  —  og  Hjalmar  Ekdal,  som  jeg 
ikke  har  set  ham  i  men  som  av  mange  regnes 
for  hans  beste  rolle,  er  jo  ogsaa  enkel  og 
usammensat  fordi  Hjalmar  er  bare  egoist  — 
mensker  hvis  overlegenhet  i  de  spændte  drama- 
tiske situationer  er  langt  mere  av  moralsk  end 
av  intellektuel  natur.  Hvor  hans  evne  til  at 
karakterisere  mere  psykologisk  indviklede  roller 
svigtet,  hjalp  hans  dannelse  ham  saa  nogen- 
lunde  over,  denne  dannelse  som  hos  skuespillere 
saa  ofte  utglatter,  utjevner,  skjuler  de  psykolo- 
giske huller  og  saa  ofte  svækker  energien,  frister 
dem  til  ikke  at  vove. 

Han  var  skrinet,  men  det  var  ikke  saa  svært 
rart  det  som  var  indi.  Han  hadde  stemmen  — 
som  forøvrig  var  ham  en  slem  frister  —  det 
viakre  hode  som  sat  saa  godt  paa  skulderen,  det 
gode  blik,  en  viss  smak,  den  sikre  rapport  til 
publikum.     Men  det  blev  ofte  med  det. 

Han  gav  os  i  sine  bedre  roller  den  munter- 
het som  verden  drysset  let  over  hans  muntre 
gang,  den  motgang  som  kommer  bare  fordi  man 
lever.  Men  han  gav  sjelden  noget  sit  præg  og 
sit  stempel.  Han  hadde  likesom  ingen  indre 
sorg,  ingen  smaa  glade  hemmelige  kilder,  ingen 
uro  i  sin  sjæl. 

Han  hadde  betydelig  talent.  Men  han  hadde 
som  skuespiller  liten  personlighet. 

Men  der  var  i  ham  og  over  ham  en  viss  uvørn 
letsindighet  som  er  norsk,  som  er  god,  og  som 
ikke  helt  bør  støves  bort  om  saa  teatret  blir 
zJdrig  saa  fint. 

Ulrik  Brendel  maa  jeg  tænke  paa  naar  jeg 
skai  tænke  paa  Arnoldus  Reimers.  Det  blev 
hans  beste  rolle.  Og  derfor  gir  jeg  ham  atter 
blank   1  i  sympati. 

1899. 

Octavia  Sperati:  Te  at  er  erindringer. 


Uette  er  bare  en  liten  bok  av  en  beskeden  ældre 
dame.  Den  er  ikke  aarets  bok,  den  er  ikke  det 
fuldbaarne  uttryk  for  en  ny  generation,  ja,  den 
er  ikke  engang  simpelthen  mesterlig  som  det 
sig  anstaar  en  julebok  at  være.  Naar  jeg  vil 
skrive  noen  ord  om  den  er  det  heller  ikke 
fordi  beskedenhet  skulde  være  nogen  hoveddyd 
i  literaturen.  Men  fordi  jeg  kjender  og  liker 
forfatterinden,  og  fordi  jeg  har  lovet  hende  at 
skrive  hvis  jeg  syntes  hendes  bok  fortjente  det. 
Og  den  fortjener  at  bli  omtalt.  I  stilfærdighet 
og  med  humør  gir  den  os  et  liv  som  blev  tilbragt 
paa  den  farligste  av  alle  skueplasser,  teatret,  uten 
at  ta  skade  paa  sin  sjæl.  Tindrende  av  indre 
fryd  tolker  forfatterinden  sin  tak  til  skjæbnen 
fordi  hun  i  40  aar  fik  lov  til  at  være  skuespiller 
ved  norsk  teater,  fik  anledning  til  under  trange 
vilkaar  at  gi  sine  drømme  og  ønsker  skikkelsers 
form,  og  fordi  hun  igjennem  de  mange  aar  aften 
paa  aften  efter  en  dag  fuld  av  arbeide  kunde 
bringe  munterhet  og  glæde  i  tusener  sind. 

Som  man  ser,  noget  usedvanlig  er  der  ved 
boken. 

Naar  jeg  tænker  tilbake  paa  hvad  jeg  har  set 
av  fru  Sperati,  saa  former  det  sig  som  et  billede 
av  en  ældre  kone  eller  dame  som  med  et  snilt 
smil  lar  sig  le  litt  av.  Et  smil  og  et  venlig  ord 
har  hun  til  alle,  bare  en  let  betoning  av  og  til 
vidner  om  at  hun  baade  ser  og  føler  mere  end 
hun  lar  sig  merke  med,  et  litet  suk  og  saa  hurtig 
igjen  et  godt  og  stort  smil  —  det  er  resigna- 
tipn  i  mange,  mange  nuancer  som  er  fru  Speratis 
domæne  i  vor  kunst.  Resignation  efter  slag  som 
andre  slog,  mere  end  den  stille  ro  efter  egne, 
sterke  lidenskaper.  Den  resignation  som  aldrig 
opgav,  men  som  finder  levekraft  og  lykke  i  at 
gjøre  godt  for  andre.  Hunjhusker  de  slag  som 
andre  har  slaat  hende.  Men  hun  taler  ikke  om 
dem.  Hendes  tro  paa,  at  de  som  gjør  ondt  er 
værst  mot  sig  selv,  gjør  tilskamme.  Hendes  taus- 
het, med  litt  av  et  smil,  avvæbner. 

Mens  andre  fik  knæk  for  altid  av  det  vanske- 
lige teaterliv  i  Bergen,  blev  det  for  Octavia  Sperati 
til  berikelse,  til  utdypelse  av  hendes  kunst. 
Hun  fik  nye  nuancer  til  sin  resignation.  Hendes 
gode  humør  tok  imot.  Den  rolige  forstand  paa 
verden  som  god  samvittighet  gir,  dæmpet  kla- 
gerne, tok  brodden  av  bitterheten,  f  andt  morsomme 

5  —  Heiberg:     Norsk  teater. 

sider  og  ord  og  blik  og  smaa  lattere  i  selve 
sorgen  og  smerten.  Jeg  er  sikker  paa  at  hvis 
nogen  sa  fru  Sperati  en  raahet,  en  lumpenhet 
op  i  øinene,  hun  vilde  finde  det  komisk.  Jeg 
er  sikker  paa  det,  for  jeg  saa  det  og  jeg 
hørte  det,  og  jeg  saa  og  hørte  hendes  hjertelige 
latter. 

Nu  har  fru  Sperati  utgit  sine  teatererindringer. 
Hun  fortæller  om  „sin  Vandring  fremad  i  Co- 
medien  og  Lystspillets  Verden,  da  skjøn  Valborg 
vinkede  til  mig  længe,  længe  —  dog  fjernere  og 
fjernere  .  .  .  tilslut  kun  som  et  hvidt  Slør."  For 
Axel  og  Valborg  var  det  første  stykke  hun  saa 
som  barn  i  sin  fødeby  Kristianssand,  og  som 
ung  pike  var  Valborg  den  rolle  hun  helst  vilde 
spille,  men  „De  er  ikke  vakker  nok  til  Elsker- 
inder",  sa  direktøren.  Pinlig  taushet.  Jegsvælgede 
noget.  „Der  var  ingen  i  Kristianssand,  som 
sagde  jeg  var  styg."  „Desuden,"  fortsatte  direk- 
tøren med  sin  uforstyrrelige  ro,  „saa  læsper  De." 
„Der  er  ingen  i  Kristianssand  eller  her,  som  har 
sagt,  jeg  læsper!"  kom  det  denne  gang  uten  et 
sekunds  betænkning.  Denne  samtale  efterlot 
en  brodd  hos  mig.  Og  jeg  kan  den  dag  idag 
ikke  forståa  hans  likefremme  hensynsløshet." 
Hans  likefremme  hensynsløshet  er  det  sterkeste 

utbrud  hun  hæver  sig  til  i  omtalen  av  sine 
medmensker. 

Hendes  bok  begynder  med  et  aldeles  char- 
mant kapitel  om  den  første  gang  hun  var  i  teatret 
og  saa  lysekronen  —  make  til  pragt  hadde  aldrig 
vist  sig  for  hendes  øine,  trylleriet  steg  da  lyse- 
kronen gik  op  i  taket.  Men  da  saa  teppet  gik 
op  for  den  gamle  domkirke  med  riddere  og 
ridderdamer,  da  var  hun  ikke  mere  paa  jorden. 
Hun  viser  os  et  barn  og  dets  første  indtryk  av 
kunst  —  det  er  som  et  eventyr.  Et  eventyr 
fortalt  med  utsøkt  fin,  stille  kunst. 

Morsomt  og  livlig  fortæller  hun  hvad  hun  har 
oplevet.  Om  Helga  v.  Bluhme,  „tilbedt  som 
Kvinde  og  beundret  som  Kunstnerinde".  Om 
Magda  v.  Dolcke  —  „om  hendes  Skjønhed  kunde 
der  tvistes,  men  hendes  vidunderlige  Figur  gjorde 
ialfald  ikke  det  Rygte  urimeligt,  som  fortalte, 
at  hun  havde  medvirket  ved  Ludvig  af  Bayerns 
berømte  Separatforestillinger  og  glædet  den  me- 
lankolske Konge  ved  levende  Fremstilling  af 
klassiske  Kunstverker."  Om  den  første  opførelse 
av  Bjørnsons  „ Redaktøren"  paa  Møllergadens 
Theater,  hvor  Kavli  gav  Christian  Friele,  fru 
Sperati  fru  Evje,  og  hvor  Garmann  utførte  bonden 
Halvdan  paa  klingende  hardangermaal.  „Thea- 
trets  Korridorer  var  den  Aften  belagt  med  Tepper, 

og  Røgelseduften,  som  mødte  Publikum  i  Salonen, 
bebudede,  at  noget  høitideligt  forestod.  Operet- 
tens lette  Tropper  var  flygtet." 

Hvad  der  skedde  før  og  efter  det  andet  ber- 
genske teaters  oprettelse  faar  vi  vite.  At  det 
overhodet  kunde  oprettes  tilskriver  hun,  at 
man  hadde  faat  aviser  som  kom  ut  daglig, 
og  at  Odin  E.  Henriksen  oprettet  Bergens 
Kreditbank. 

Georg  Fasting  skrev  sine  anonyme  artikler  i 
„Bergensposten".  De  vakte  opsigt  og  forargelse, 
og  den  anonyme  forfatter  indbød  til  stort  alman- 
namøte,  hvor  den  nationale  scene  fastsloges.  Og 
hun  beretter  om  det  daglige  liv  og  de  store  høi- 
tideligheter  ved  teatret,  og  vi  ser  dem  glide  forbi 
vore  øine  Wichstrøm,  Bernt  Johannessen,  ung 
og  talentfyldt  som  kanske  ingen  anden,  og  Gar- 
mann  —  ild  og  granit,  men  som  voks  naar  man 
fanget  hans  interesse  og  han  forstod  at  han  blev 
forstaat,  —  og  de  mange,  mange  andre  —  unge 
og  vakre,  friske  og  spillende  profiler  set  med  en 
god  og  trofast  kamerats  øine. 

Og  hendes  bok  røber  os  mere  end  den  egent- 
lig fortæller  om  den  unge  frøken  som  blev 
til  en  gammel  dame  hvis  kunst  blev  utdypet 
ved  alle  de  gjenvordigheter,  stygheter,  miserer, 
som    fulgte    med    norsk    teaterliv,    mens    dette 

samme  teaterlivs  frihet,  ungdom  og  begeist- 
ring tjente  til  at  bevare  hendes  sind  rent  og 
ædelt. 

Hendes  bok  fortæller  om  noget  meget  sjeldent. 
Sjeldent  som  eventyret. 

Et  muntert,  indtagende  eventyr. 

1911. 

Wiers- Jenssen:  Anne  Pedersdotter. 


r  ru  Dybwads  spil  som  Anne  Pedersdotter  var 
ganske  sikkert  den  store  trumf  i  hendes  optræ- 
den  i  den  norske  maaned  i  1 908.  I  denne  rolle  følte 
hun  sig  som  fuglen  i  luften  fri.  Ingen  haard 
digterhaand  hadde  sat  høie  pæler  med  strenge 
ord  paa  for  at  angi  hvor  og  hvorledes  hun  har 
at  flyve.  Hun  fik  bare  retningen  at  vite  og  hun 
fløi.  Eller  for  at  tale  mere  likefrem,  i  Wiers- 
Jenssens  interessante  og  spændende  drama  hadde 
Johanne  Dybwad  en  sjelden  anledning  til  at  ut- 
nytte alle  sine  evner  som  stor  realistisk  skue- 
spillerinde.  Her  behøvdes  ingen  veining  av  ene- 
ste-saliggjørende  ord,  her  var  intet  symbolsk 
som  skulde  forlikes  med  realismen,  ingen 
hemligheter  at  være  medviter  i.  En  tyrannisk 
digters  ubøielig  stirrende  syn  paa  livet  stod 
ikke  bak  rollen.  Det  var  ikke  saameget  et 
eneste  bestemt  menskes  sjæl  som  skulde  tolkes. 
Det  var  mere  en  side  av  kvinden,  mere 
kvinden  i  sin  almindelighet  under  visse  givne 
forutsætninger  som  skulde  fremstilles.     Her  var 

ikke  en  befaling  at  lystre,  men  en  anvisning  at 
følge.  Endelig  var  der  i  denne  rolle  anledning 
for  en  stor  skuespillerinde  til  at  vise  de  ska- 
pende evner  som  ogsaa  kan  findes  i  skuespil- 
kunsten.  Der  var  kanske  mindre  leilighet  til  at 
gi  vidnesbyrd  om  hvilken  betydning  en  skue- 
spillerinde som  fru  Dybwad  kan  ha  for  et  lands 
kunst  og  kultur.  Ti  vistnok  er  det  skapende  i 
alle  de  selvstændige  kunster  det  ene  betydende, 
men  i  skuespilkunsten  blir  det  altid  det  største 
som  i  ydmykhet  og  geni  kan  og  vil  tjene  det 
store  i  digtningen. 

I  „Anne  Pedersdotter"s  interessante  og  rikhol- 
dige rolle  fik  da  fru  Dybwad  i  rikt  mon  anvende 
sin  sporsans,  sin  opdagerglæde,  sin  sterke  sjæls 
egne  hemligheter.  Hun  kunde  faa  tumle  med 
kjendsgjerninger  —  sammenstille,  sammenføie, 
sammenkjæde  med  den  nøieste  samvittighet,  og 
saa  plusselig  bevæge  sig  i  sprang,  saa  kvinde- 
lige og  logiske  at  de  ikke  kunde  bevises,  men 
allikevel  var  de  de  rigtigste,  de  korteste  og  de 
eneste  som  mændene  bøiet  sig  under. 

Hun  tok  rollen  der  var  som  skrevet  for  hende 
som  billedhuggeren  tar  leret,  formet  den  med 
sin  haand,  stirret  paa  den  med  sit  øie,  tænkte 
paa  den  ut  av  sin  aand,  pustet  sit  liv  i  den. 
Og  vi  saa  en  ung  kvindes  livs  og  lidelses  historie 

fremstillet  i  en  række  billeder,  saa  pulserende, 
saa  sammenhængende,  saa  oprindelig  naturbund- 
ne, at  vi  følte  et  betydelig  menske  staa  bak  det 
hele.  Men  ved  denne  leilighet  var  det  betyde- 
lige menske  ikke  saameget  digteren  som  skue- 
spilleren. For  digteren  —  det  var  ikke  noget 
han  vilde  ha  sagt,  men  det  var  noget  han  vilde 
ha  spillet.  Wiers-Jenssen  hadde  sit  teaterblik, 
sin  teatersmak,  sit  teaterhumør,  sin  filologiske 
dannelse,  sit  Meisterschaft  der  Beschrånkung, 
sit  artistiske  komponeringstalent  samt  en  stor 
skuespillerinde  at  raade  over.  Dette  var  jo  ikke 
litet.  Og  det  viste  sig  ogsaa  at  han  fik  sin 
rolle  spillet  som  neppe  nogen  anden  norsk  digter.^ 
Der  var  ikke  en  scene  som  ikke  fru  Dyb- 
wad  menskeliggjorde.  Vi  fulgte  i  den  sterke- 
ste spænding  denne  unge  dydige  prestefrue  som 
fik  elsk  til  sin  stedsøn,  som  dræpte  sin  husbond, 
som  i  Guds  hus  steg  op  ved  sin  mands  baare 
for  at  avlægge  falsk  ed,  som  med  lallende  stemme 
og  aandssløvt  blik  segnet  om  og  gled  ind  i 
vanviddets  nat.  Alt  menskeliggjorde  fru  Dyb- 
wad.  Al  troldommen  og  hekseriet  opløste  hun 
i  sterke,  ynglende  menskelige  evner,  i  smittende 

^  For  sikkerhets  skyld  maa  forfatteren  av  nærværende 
artikel  bemerke  at  han  ikke  har  hat  anledning  til  at  læse 
Wiers-Jenssens  stykke. 

sympatier  og  antipatier,  i  dræpende  avsky  for 
manden,  i  brændende  ødelæggende  kjærlighet 
til  en  ung  mands  legeme  og  sjæl.  Fru  Dyb- 
wads  hekseri  gjorde  heksen  Anne  Pedersdotter 
til  et  menske.  Hendes  sagte  støtvise:  Martin 
—  —  Martin,  da  hun  første  gang  prøver  sine 
troldomsevner,  vil  aldrig  gaa  en  av  glemme. 
Det  var  som  en  rift  i  en  svær  taake,  og  ind  saa 
man  til  en  verden  av  underlighet,  til  et  mylder 
av  evner  i  mulighet,  til  en  sjæl  som  opdaget 
sig  selv,  og  som  opdaget  at  den  var  herre  over 
andre  sjæle.  Og  hendes  minespil  i  sidste  akt 
var  dristig,  sandt,  forfærdende  som  bare  de 
største  fremstillende  kunstnere  kan  vise  os  det. 
Som  fru  Dybwad  var  herre  over  sit  ansigt  og 
som  den  stakkars  Anne  Pedersdotter  ikke  var  det! 
Hr.  Stub  Wiberg  var  hendes  husbond,  den 
gamle  prest.  Og  han  la  i  sin  rolle  autoritær 
værdighet,  inderlig  sorg,  bange  anelser,  et  fint 
samvittighetsnag  som  grep.  Merkelig  nok,  den 
første  scene  med  sønnen  lykkedes  ham  ikke. 
Her  var  der  litet  av  den  hyggelige,  trygge,  hjem- 
kjære  stemning  som  skulde  komme  over  ham 
ved  at  gjense  sønnen  der  kommer  hjem  fra 
Wittenberg  som  fuldvoksen  mand  og  som  prest. 
Der  var  noget  av  det  hakkede  i  diktionen  (eller 
i  respirationen?),     som  av  og  til  ødelægger  den 

bredde,  som  Stub  Wiberg  tilsigter  og  som  han 
ofte  naar.  Fra  forfatterens  side  er  sikkerlig 
Absalons  skikkelse  og  den  scene  hvor  han 
kommer  hjem  fra  sognebud  det  værdifuldeste. 
Her  var  der  i  Stub  Wibergs  spil  en  forutanen 
om  noget  forfærdelig  som  vilde  komme,  der  blev 
fremført  med  den  fineste  kunstneriske  takt. 

Hr.  Oddvar  irettela  atter  sine  evner  og  sin 
ikke  helt  naturlige  spillemaate.  Mon  det  nu 
ikke  snart  var  paa  tide  at  hr.  Oddvar  begyndte 
at  spille  som  en  mindre  skuespiller  der  spiller 
godt,  end  som  en  stor  skuespiller  der  spiller 
mindre  godt? 

Hr.  Løvaas  var  vederkvægende  som  den 
tørstige  prest.  Men  man  gaar  i  fare  hvor  hr.  Løv- 
aas gaar.  Man  er  aldrig  tryg.  Der  er  bare  et  haar 
mellem  hans  komik  og  hans  mangel  paa  smak. 

Frk.  Reimers  var  fortrinlig  som  den  gamle 
prestemor.  Haard  og  snever,  enfoldig  og  ærlig. 
Hun  saa  ut  som  var  hun  skaaret  i  ek. 

Ved  denne  opførelse  maatte  vi  savne  fru  Symras 
energiske,  kraftfulde  spil  som  troldkjærringen, 
Herlofs-Marte.  Frk.  Piros  utførelse  var  egte, 
men  spinkel. 

1908. 

Fjeldeventyret 


1   „ Fjeldeventyret",  som  gik  muntert,  elskværdig 

og    ungdommelig,    var    det    hr.    Thomassen    og 

hr.    Stormoen,    som    repræsenterte    skuespilkun- 

sten.    Hr.  Thomassen  var  bredere,  fantasifuldere 

end  han  pleier  —  mindre  tør  i  konturen,  derfor 

morsommere,   mindre   nøgtern,  derfor  festligere. 

Lensmandens  beregnende  natur  under  den  joviale 

og  velvillige  maske  —  saa  egte  landsens  norsk  — 

kom    udmerket    frem     i  Stormoens    spil.     Hans 

lille    monolog  i  sidste  akt  hvor  han  vælger   om 

han  skal  ofre  Mons'  kjærlighet  eller  ei,  var  det 

eneste    psykologiske    øieblik    under    utførelsen. 

Hr.  Krohns    spil    som   Mons   Østmo  var  præget 

av    familietalentet,    men    hadde    ikke    Klausens 

komik,   ikke    frk.   Parelius'   holdning.      Det  blev 

derfor  en  smule  dilettantisk  og  ikke  rigtig  værdig 

den    skuespiller   som  saa  fortrinlig  spilte  Jørgen 

Tesman  i   «Hedda  Gabler".     Det  er  sørgelig,  at 

vi  ikke  længer  skal  faa  se  Signe  Heides  prægtige 

ansigt,  glæde  os  over  hendes  paalidelige  komiske 

talent    og    nyde    godt    av    den    eneste    virkelige 

fremstillerinde  av  norske  bondejenter. 

1908. 

Hans  Aanrud:    Storken, 


.Otorken"  —  Aanruds  muntre,  vittige,  uan- 
strengte Christiania-komedie  med  Griinerløkke- 
duften  —  blev  spilt  paa  en  maate  som  var 
komedien  værdig.  Som  Aanrud  er  en  mester 
i  den  mildere  menskeforagt,  saaledes  er  Stor- 
moen en  mester  i  at  gjengi  gjenstanden  for  denne 
menskeforagt.  Digter  og  skuespiller  møtes  i  vidd 
og  menskekundskap  og  fremforalt  i  sanddruelig- 
het  og  i  den  noble  beherskelse,  som  forstaar  at 
renoncere  og  derved  opnaar  de  skarpe  konturer, 
de  sikre  linjer,  den  artistiske  avskjæring  som 
altid  var  og  er  den  psykologiske  komedies  ett  og 
alt.  For  mit  vedkommende  tilstaar  jeg,  at  Aan- 
rud for  mig  undertiden  er  for  realistisk  refere- 
rende —  det  varer  av  og  til  litt  for  længe  at 
f.  eks.  Seladon  ikke  sier  et  eneste  betegnende 
eller  morsomt  ord,  bare  sier  ting  som  slike 
folk  altid  sier.  Det  er  jo  dog  virkningen  det 
kommer  an  paa,  ikke  paa  den  bevislige  sand- 
het.  Det  forekommer  mig  ogsaa  at  til  denne 
lett^,    fast    skisserte    komedie    passer  den  bitre, 

pinlige  slutning  ikke  helt.  Hvad  der  sker  er 
fuldt  rimelig  og  høist  naturlig.  Men  som  moment, 
ikke  som  avslutning,  ikke  som  blivende  siste- 
indtryk. 

Stormoen  spiller  denne  snille  civilklædte 
underofficeren  hvis  mægtige  higen  det  er  at 
bli  saa  fin  som  en  grosserer,  saa  vi  tilskuere 
kan  sitte  og  pleie  to  av  vore  kjæreste  egenskaper, 
at  føle  os  overlegne  og  at  tilgi  de  smaa 
mensker  deres  uselige  feil.  Stormoen  forraa- 
der  aldrig.  Ikke  et  øieblik  utleverer  han  sin 
figur.  Hans  kunst  er  saa  intelligent  at  han 
ikke  et  øieblik  slipper  naiveteten.  Hans  glæde 
ved  at  gi  god  kunst  er  saa  dyp  at  han  er 
alene  med  den,  han  gir  sig  ikke  ilag  med 
os.  Til  gjengjæld  følger  vi  ham  blindt.  Vi  tror 
paa  ham. 

Han  understøttes  paa  den  mest  forstaaende 
maate  og  i  muntert  samspil  av  Asmund- 
sen  som  seminaristen,  av  fru  Voss  som  fru 
Andrisen,  av  Løvaas,  fru  Lampe  og  frk, 
Piro.  Hr.  Ludvig  Muller  er  ikke  god.  Ved 
sin  farceagtige,  falske  tone  ødela  han  fuldstæn- 
dig  slutningsscenen  i  anden  akt. 

Stykket  er  godt,  spisescenen  i  siste  akt 
glimrende  sat  iscene.  Hele  stykkets  herlig 
u-ibsenske    stemning    er    fortrinlig    grepet.      For 

os  Christiania-mensker  vilde  det  dog  gi  en 
charme  til  om  damerollerne  blev  spilt  av  øst- 
lændinger.  Men  alt  i  alt  er  det  sikkert  en 
av  de  beste  forestillinger  Nationalteatret  kan 
opvise. 

1908. 

Nils  Kjær:   Regnskabets  Dag. 


IVlan  kunde  læse  Nils  Kjærs  «Regnskabets 
Dag"  baade  en  og  to  ganger  uten  at  faa  fat  paa 
det.  Der  var  først  og  fremst  noget  poleret  i 
replikken  som  gjorde  det  monotont  og  litt  util- 
nærmelig for  indtrængen.  Det  var  som  alle 
førte  samme  form,  som  alle  var  like  vittige.  Og 
helt  blir  man  vel  aldrig  kvit  dette  første  ind- 
tryk.  Men  naar  man  saa  læste  stykket  en  gang 
til,  da  kom  personerne  løs  av  replikken  og  de 
kom  løs  av  hverandre. 

Finn  Hegaard  og  hans  omgang  lever  under 
omveltningens,  under  opløsningens  lov.  Alt  er 
i  opløsning,  intet  staar,  intet  bestaar.  Egteskap 
og  kjærlighet,  lov  og  samvittighet,  religion  og 
moral,  lykkefølelse  og  æresbegreper,  mor-  og 
sønnesamhørighet  —  alt  ramler,  for  alt  kan  ses 
fra  alle  sider,  og  sandheten  er  ikke  én.  Disse 
mennsker  tar  den  glæde  og  lider  de  sorger  som 
flyter  av  denne  lov.  Men  én  av  dem  kjender 
loven  og  føler  den  dype  smerte  og  den  befriel- 
sens nydelse  som  kundskapen  gir. 

Naar  man  er  kommet  saa  langt,  vender  man 
tilbake  til  replikken  igjen  og  glæder  sig  ved  den 
forandring  som  samme  replik  har  undergaat. 
Der  er  vistnok  noget  av  det  samme  polerte  ved 
den.  Men  hvor  den  lever  allikevel.  For  et 
mylder  i  og  omkring  den.  For  en  karakter  og 
en  karakteristik.  Og  selv  om  det  er  aldrig  saa 
foragtelig  —  for  et  vidd! 

Frem  av  disse  repliker  stiger  i  klare  omriss 
kunstneren  Nive  og  hans  illegitime  paahæng 
Alexandra,  den  gamle  bestemor  og  hendes 
tjenerinde  Marthe,  Finn  Hegaard  selv  og  hans 
søn  Arthur  og  i  ikke  fuldt  saa  klare  konturer 
Karen  og  Fristrup  —  mensker  skyllet  sammen 
i  et  gammelt  hus  som  staar  for  fald. 

Men  bak  replikken,  under  den,  høres  en  jammer, 
en  klage  over  de  menskelige  vilkaar,  saa  egte, 
saa  smertefuld  at  ingen  uten  en  digter  eller  en 
profet  kunde  ta  det  saa  tungt,  kunde  stønne  saa 
menskelig.  Kjær  er  neppe  nogen  profet.  Men 
han  er  digter.  Det  han  hadde  set  og  det  han 
hadde  lidt  og  det  han  hadde  nydt  gav  han 
kunstnerisk  form.  En  av  hans  former,  en  av 
hans  beholdere  indeholder  vidd.  Og  de  fleste 
alvorsmensker  kaldte  forfatteren  av  „Regnskabets 
Dag"  for  causeur.  Og  det  var  jo  saa  rimelig. 
For   det   verger   man    sig   gjerne    med   naar  ens 

alvor  væsentlig  bestaar  i  at  man  ikke  er 
vittig. 

Kjærs  personer  er  litt  for  færdige.  For  fær- 
dige  i  replikken,  med  sig  selv  og  med  hver- 
andre. De  taler  resultater.  Vi  lærer  deres 
stadier  for  litet  at  kjende.  De  kommer  saa 
sjelden  til  at  gi  sig  ubevisst  eller  vise  sig  naivt. 
De  lar  sig  for  let  henrive  til  at  si  færdige  re- 
plikker, og  deres  færdige  replikker  forleder  dem 
til  —  jeg  hadde  nær  sagt  til  at  si  mere  end 
Kjær  egentlig  mener.  Naar  Finn  Hegaard  i 
siste  akt  taler  som  han  fuldt  bevisst  og  med 
hver  dags  koldblodig  overlagte  arbeide  —  altsaa 
ved  ikke  at  arbeide  —  har  hitført  katastrofen, 
sier  han  da  ikke  mere  end  hvad  han  i  virkelig- 
heten har  gjort.  Og  han  skal  jo  ikke  bare  mene 
det  i  øieblikket,  i  talens  hete?  Det  høres  som 
Hegaard  her  lar  forståa  at  hans  virksomhet  har 
været  av  utpræget  aktiv  natur.  Men  han  er  da 
ikke  en  slik  energiens  mester.  Var  han  det,  da 
var  han  jo  en  handler  av  første  rang.  Og  det 
er  jo  det  han  ikke  er,  netop  fordi  han  ikke 
alene  kj  ender  opløsningens  lov  og  bøier  sig  under 
den  men  fordi  han  ogsaa  selv  er  smittet  av  den. 

Han  vet,  hvorledes  det  hele  vil  gaa.  Han 
vet,  at  Karen  vil  bli  skuffet  —  men  han  kan 
neppe  med  sandhet  si:   „Jeg  vil  de  skuffe  dig." 

6  -*  Heiberg:     Norsk  teater. 

„Det  som  ingen  varme  strømmer  av,  er  ondt",  — 
sier  Finn  Hegaard.  Er  ikke  det  litt  av  et  brudd 
paa  karakteren  naar  han  sier  noget  saa  absolut> 
Eller  er  det  bare  en  fysisk  lov  han  har  iagttat? 
Er  „ondt"  allerede  indvundet  av  naturvidenska- 
pen,  er  det  noget  som  en  glad  fremtid  kanske 
endog  kan  opnaa  at  utrydde?  1  hvert  fald  lyder 
det  som  noget  positivt,  som  et  indlæg,  som  et 
standpunkt  —  og  vi  hadde  ikke  tiltrodd  Hegaard 
den  slags  svakheter.  Og  vel  at  merke,  det  skal 
jo  ikke  være  en  svakhet,  en  brist  i  karakteren» 
et  vidnesbyrd  om  at  selv  han  er  befængt  med 
de  almindelige  dødeliges  mangel  paa  helhet. 

Han  sier  i  den  siste  scene  til  sin  kone: 
«Dengang  skulde  du  forvisset  mig,  saa  vilde  alt 
vendt  sig  anderledes.  Jeg  holdt  paa  at  bli  et 
sundt  menske." 

Vilde  Finn  skylde  paa  andre  —  paa  Karen? 

Synes  Finn  selv,  at  der  er  noget  usundt  i  hans 
opfatning  av  opløsningens  lov? 

Er  ikke  den  sandheten,  den  hele  og  eneste 
sandhet?  Er  ikke  det  det  forfærdelige,  det  over- 
vældende,  som  driver  ham  til  den  store  bekræf- 
telse,  til  ikke  at  opgi  sin  tro  paa  opløsningens  lov 
naar  faren  er  der,  er  det  ikke  denne  sandhet 
som  ler  ut  av  alt  væsen  og  værende  om  ham 
og  gir  ja-svaret  i  hans  egen  latter  tilslut  —  ingen 

74 


naade,  ingen  sædelig  verdensorden,  intet  evig 
liv  —  bare  én  vei,  opløsningens,  bare  én  utgang, 
døden.  Og  han  er  vel  sund  som  ser  dette  og 
indrømmer  det  naar  han  ser  det.  Og  er  det 
ikke  denne  uryggelige  konsekvens,  som  er  det 
sunde,  det  merkelige,  det  originale  ved  Kjærs 
skuespil } 

Der  var  over  opførelsen  noget  færdig,  noget 
ferskt,  noget  nymålet,  eller  hvad  man  skal  kalde 
det.  Stykket  indbyder  til  dette,  men  instruk- 
tionen  skulde  ikke  ha  mottat  indbydelsen.  Der 
var  ikke  nok  av  hver  dags  hverdagslige  slit. 
Der  var  for  litet  momentant.  Vi  saa  ikke  nok 
til  det  vibrerende  og  foranderlige  i  den  maate 
hvorpaa  stykkets  mensker  omgikkes  hverandre. 
De  var  for  meget  hver  for  sig.  Vi  saa  ikke 
hvorledes  de  var  vant  til  og  hadde  vænnet  sig 
til  hverandre.  Der  var  i  iscenesættelsen  en  viss 
respekt  for  det  i  Kjærs  stykke  som  vendte  fra 
livet. 

Hr.  Eide  spiller  Finn  Hegaard  med  stor  takt, 
man  kunde  næsten  si  med  stor  behændighet. 
Det  var  godt  gjort  av  Eide  at  spille  rollen  saa 
godt  som  han  gjorde.  Men  han  burde  neppe 
ha  spillet  den. 

Noget  maa  det  dog  ha  kostet  Finn  Hegaard 
at    komme    til    det    resultat    han    sitter   i   —   og 

noget  koster  det  ham  vel  fremdeles,  ikke  bare 
naar  han  staar  foran  katastrofen  men  i  det  dag- 
lige liv  som  gaar  forut.  Er  der  intet  urolig, 
intet  nervøst  ved  denne  mand,  som  fører  et 
indre  liv,  som  har  en  ild  at  passe?  Det  hænder 
jo  dog  at  den  som  tænker  mest,  ogsaa  føler 
mest.  Han  maa  da  ha  nogen  hakkede  pust, 
nogen  tunge  pauser,  han  har  da  visst  nogen  smaa 
glæder  av  forskjellig  natur  ved  sin  egen  fuld- 
endthet  i  svar  og  spørsmaal  og  ved  de  andres 
ubevisste,  halvkomiske  omtomling  under  lovens 
vælde.  Hans  kone  sier  til  ham:  „Du  har  det 
fra  dine  skimlede  filosofer,  at  kvinder  altid  lyver." 
„Nei  tvertimot,"  svarer  Finn.  „Jeg  tror  de  er 
sandfærdige.  Men  jeg  vet  aldrig  naar."  Saa 
muntert  vittig  svarer  man  ikke  hvis  man  er  saa 
færdig,  at  man  ikke  kan  føle  en  om  end  forbi- 
gaaende  formnydelse.  Et  glimt  i  øiet,  en  krus- 
ning av  mundviken  —  det  var  nok. 

Under  Finn  Hegaards  avsluttede  færdighet 
maa  vi  ialfald  merke  den  pris  det  har  kostet 
ham  at  erhverve  sig  denne  færdighet.  Ellers 
vil  figuren  let  bli  en  rhetor,  for  ikke  at  si  en 
causeur. 

I  frk.  Alfhild  Larsens  spil  huskes  best 
den  maate  hvorpaa  hun  tirret  bestemoren. 
Scenen  mellem  hende  og  sønnen  hvor  de  sitter 

i  mørkningen,  blir  til  intet.  Vi  fik  intet  igjen 
av  Kjærs  kunst.  Tørt  og  litet  utdypet  fra  ledel- 
sens som  fra  de  spillendes  side.  Vi  hørte  ikke 
den  Karen  som  ';kan  si  til  sin  søn  og  føle  noget 
saa  vemodig  og  skjønt:  „Hadde  du  været  liten, 
kunde  du  hjulpet  mig.  Jeg  er  vergeløs  fordi 
du  ikke  er  det  længer". 

Ingolf  Schancke  var  kanske  ved  siden  av 
Stormoen  den  av  samtlige,  som  trængte  dypest 
ind  bak  replikken,  som  var  lydhørest.  Men  det 
er  ung  mand,  ikke  ung  gut  Schancke  maa 
spille. 

Da  han  er  bedrøvet  og  har  været  slem  mot 
moren  og  har  sagt  til  hende :  Nu  kan  du  gaa  — 
da  gaar  hun.  Men  gutten  staar  igjen  og  ser 
efter  hende,  og  saa  slaar  han  et  skarpt  slag  i 
bordet  for  ikke  at  graate,  for  at  holde  motet, 
trossen  oppe.  Det  staar  ikke  i  stykket.  Men 
Schancke  hørte  av  replikken  at  det  skulde  gjøres* 
Der  er  hundre  steder  i  stykket  hvor  de  andre 
skulde  ha  hørt  likesaameget  ut  av  sine  replikker. 

Frk.  Reimers  som  Nives  illegitime  kone  var 
ved  siden  av  Stormoen  som  tysk  farce  ved 
siden  av  fin  komedie.  Det  er  indvendig  hun 
skal  være  komisk.  Og  er  hun  først  det  kom- 
mer nok  det  ytre  av  sig  selv.  Her  behøves 
ingen  «befriende"  komik  for  at  redde  det  „simple" 

ved  figuren  eller  forholdet.  Hvad  skuespiller- 
inden  muligens  vandt  i  befrielse  tapte  vi  andre 
grundig  i  komik. 

Fru  Voss  spillet  hæderlig  som  bestemoren. 
Men  det  nytter  litet  hvor  det  er  temperament 
og  voldsom  natur  det  kommer  an  paa 

Fru  Lampe  var  meget  morsom  som  tjeneste- 
piken. Ikke  et  øieblik  faldt  hun  ut.  Den  lille 
ubetydelige  rolle  stod  kunstnerisk  i  stykkets 
forgrund. 

Ogsaa  ved  opførelsen  av  Kjærs  skuespil  er 
det  hr.  Stormoen  som  kunstneren  Nive  der 
ved  sin  kunst  blir  den  centrale  figur. 

Stormoen  spiller  ikke  paa  sin  person,  ikke 
paa  sin  maske,  ikke  paa  en  enkelt  replik.  Han 
blader  i  naturens  store  bok,  og  han  vet  saa  visst 
paa  hvilken  side  det  staar.  Han  glemmer  i  det 
hele  tat  aldrig.  Han  samler  de  smaa,  men  saa 
uendelig  sikre  karaktertegn.  Han  nitter  dem 
sammen.  Han  bygger  dem  op.  Og  dog,  kan 
man  gjerne  si  —  naar  han  er  færdig  staar  figuren 
der  hel  og  levende,  væsentlig  og  bred. 

Stormoen  har  ikke  den  svulmende  klang  i  sit 
organ  som  vilde  passe  Nive  saa  godt.  Hans 
stemme  er  tør  og  litt  flat.  Men  det  hadde  dog 
lykkedes  ham  at  gjøre  stemmen  fettet  av  mangen 
festlig  talesmaus.  Vi  forstod  hvorledes  tale  kunde 

rende  ham  flytende  av  munden  selv  om  han 
pro  tempore  ikke  kunde  tænke.  For  munden 
var  altid  fuld  av  smurning. 

Skulde  jeg  gjøre  en  indvending  mot  hr.  Stor- 
moens spil,  saa  skulde  det  være  at  han  kanske 
burde  late  litt  mere  ubevisst.  Hvor  der  tales 
om  egteskapet  vilde  hans  replik:  „La  det  være 
godt.  I  fremtiden  vil  der  hverken  tåges  eller 
gives  tilegte",  virke  morsommere  om  den  ikke 
kom  som  direkte  led  i  samtalen,  men  som  en 
bemerkning  fra  én  der  tilsynelatende  var  fra- 
værende men  dog  alle  tider  var  tilstede  i  aand 
og  sandhet.  Vi  kjender  jo  alle  slike  mensker. 
En  slik  bevisst  ubevissthet  vilde  fremhæve  Nives 
uansvarlighet,  med  andre  ord  hans  feighet.  Denne 
feighet  kjender  han  jo  selv  saa  godt,  og  den  er 
derfor  som  alt  løst  og  fast  blit  ham  et  objekt 
som  kan  utnyttes,  som  kan  laanes  paa,  og  som 
de  andre  ikke  maa  faa  tak  i.  Han  maa  gjemme 
den  under  noget  andet. 

Kjærs  originale  Oldfux-figur  kunde  ikke  faa 
en  mere  kunstnerisk,  en  egtere  fremstiller.  Stor- 
moen fusker  ikke.  Han  overdriver  ikke.  Han 
søker  ikke  personlige  fordele.  Det  ham  betrodde 
gods  leverer  han  tilbake.  Med  renter.  Det 
intellektuelle  snyltedyr  som  heter  Nive  ind- 
lemmet  han  i  nationens  zoologiske  have. 

1906. 

79 


Den  politiske  Kandestøber. 


Uet  varer  litt  længe  før  det  blir  rigtig  morsomt. 
Cirkusløier  med  fulde  kjærringer  og  store  bikjer 
avbrytes  plusselig  av  dypsindige  ord  fra  en  stor 
mands  bon-sens.  Enkelte  komediescener,  faste  i 
form  og  evige  i  vidd,  veksler  med  kjedsommelige 
og  traditionelle  teatermorsomheter.  Man  føler 
hvor  professor  Holberg  har  været  litet  pedantisk, 
næsten  baron-fiot  i  selve  utarbeidelsen.  Han  var 
ikke  saa  sint.  Han  spøkte  bare.  Og  hadde  som 
alle  store  komiske  digtere  et  ikke  ringe  fond  av 
doven  men  frugtbar  konservativisme. 

Saa  kom  siste  akt.  En  akt  for  alle.  Dyp  for 
de  faa.  Morsom  for  de  mange.  En  karakters 
komedie.  I  sterke  og  store  træk  indholdet  av 
et  menske.  I  langt  og  hurtig  perspektiv  et  syn 
paa  menskers  trang  til  magt,  deres  avmagt  og 
deres  indrømmelse  av  at  de  ikke  magter.  En 
akt  om  alle  og  for  alle.  Og  med  frisk  luft  av 
latter  over  sig. 

Hr.  Garmann  steg  med  komedien.  Han  an- 
strengte sig  i  fire  akter.  Han  hvilte  ut  i  den 
siste,  hvilte  ut  i  sit  galde-vidd,  i  sit  galge-humor. 

Hvilte  og  svømmet  i  den  frie,  lette  luft  som 
er  over  al  god  komedie  og  over  alle  gode  komiske 
skuespillere.  Svingningerne  var  saa  sterke  at 
man  kunde  føle  medlidelse  der  hvor  han  var 
mest  komisk.  For  der  var  han  ogsaa  mest  i 
menskenød. 

Det  var  en  glæde  at  se,  at  den  merkelige 
Garmann  endnu  var  ved  Nationalteatret. 

Ludvig  Muller  var  ung  og  elskværdig.  Men 
igaaraftes  ialfald  stod  der  ikke  endnu  det  humør 
om  ham  som  skal  gjøre  ham  til  Kandestøberens 
medspiller  og  motsætning.  Scenen  med  raads- 
herreinderne  gjorde  han  meget  morsomt.  Men 
han,  som  forøvrig  alle  de  andre,  snakket  saa 
fort  at  vi  ikke  fik  tid  til  at  puste  og  fornemme 
med  os  selv  om  det  var  morsomt  eller  ei.  Uten 
pause  ingen  plastik.  Og  plastik  maa  der  til  i 
al  bred  komik. 

De  agerende  i  det  politiske  kollegium  hadde 
morsomme  masker.  Især  hr.  Klausen  og  hr.  Blich 
som  mindet  om  Velasquez'  Æsopus. 

Publikum  steg  med  komedien  og  med  Gar- 
mann. I  siste  akt  moret  man  sig  ubetinget.  I  de 
tidligere  akter  bare  av  og  til,  mellem  hver  gang 
man  var  sløv  og  avventende. 

Resultat:  Skuespillerne  snakket  for  fort,  og 
stykket  gik  for  langsomt. 

„Den  politiske  Kandestøber"  opf ørtes  igjen 
forleden  aften.  Der  var  ikke  særlig  godt  hus, 
men  det  syntes  som  der  ialfald  eksisterer  et 
litet  publikum  for  Holberg.  For  latteren  var 
frisk  og  munterheten  umiddelbar. 

Det  er  en  feil  av  hr.  Garmann  at  han  hele 
tiden  under  oplæsningen  av  avisen  i  det  poli- 
tiske kollegium  sitter  og  retter  paa  den  læsendes 
urigtige  uttale.  Han  skal  tænke  paa  det  som 
læses,  tænke  dypt  og  grundigt  over  det.  Og 
saa  derefter  komme  med  sin  uforgripelige  me- 
ning. Femte  akt  var  fremdeles  god.  Forvirringen, 
fortvilelsen,  kampen  mellem  æren  av  at  være 
borgmester  og  de  dermed  forbundne  vanskelig- 
heter gav  han  menskelig  og  komisk  uttryk.  Den 
TO  som  kommer  over  ham  da  han  vet  han  skal 
dø,  virker  originalt  og  meget  morsomt.  Men 
selve  den  fryd  som  første  aften  piplet  frem  i 
alle  hans  ansigtstræk  da  han,  med  repet  om 
halsen,  fik  besked  om  at  han  ikke  var  borg- 
mester og  følgelig  ikke  behøvde  at  dø,  den  var 
der  litet  at  se  til  ved  siste  opførelse.  Og  det 
var  dog  kanske  glanspunktet  i  hele  forestillingen. 

Hr.  Ludvig  Muller  var  langt  friskere  end  første 
aften.  Han  slog  sig  mere  løs.  Hans  elskvær- 
dighet  gjorde  tilskuerne  glade,  saa  de  brød  sig 
mindre    om   enkelte   av   hans  staaende  komiske 

82 


fagtcr  og  hans  umuntre  knægge-latter.  Det  ser 
ut  som  det  kan  bli  en  god,  litt  spinkel,  men 
frisk  og  ung  figur,  men  vel  at  merke  paa  betin- 
gelse av  at  han  ikke  nu  forsøker  at  gjøre  sig 
altfor  morsom. 

Det  dannede  publikum  vil  sikkerlig  hamegen 
fornøielse  av  at  se  denne  forestilling. 

1902. 

Julestuen 


JVlindre  juleglæde  end  i  Holbergs  .Julestuen" 
skal  man  lete  længe  efter.  Ingen  juleglæde,  men 
nogen  juleløier  som  ikke  alle  er  morsomme. 
Og  paa  bunden  av  det  hele  en  uglad  mands 
haarde  syn  paa  mensker. 

—  Det  maste  ha  varit  en  mycket  dugtig  kar, 
den  dår  Holberg,  når  man  minns  honom  två 
hundra  år  efter  hans  død,  sa  min  barber  til 
mig  den  dag,  3.  december  1887,  da  Borjessons 
Holberg-statue  blev  avsløret  i  Bergen  under 
store  festligheter.  Og  hr.  Holmberg  det  var 
barberens  navn,  tilføiet  litt  høitidelig:  Det  år 
inte  många,  som  liknar  Holberg  i  namnet  så 
mycket   somi   jag  —  idag. 

I  denne  forbindelse  kommer  jeg  uvilkaarlig  til  at 
mindes  at  man  aaret  efter,  likeledes  paa  Holbergs 
fødselsdag  skulde  gi  en  Holbergsaften  paa  teatret 
i  Bergen.  Undertegnede  hadde  skrevet  en  prolog, 
væsentlig  for  at  dra  et  par  tilskuere  tilhuse  da  vi 
paa  forhaand  visste  at  forestillingen  bare  vilde  bli 
daarlig  besøkt.    Prologen   skulde  beståa  i  at  en 

mand  kom  frem,  sa  nogen  høistemte  ord  til 
Holbergs  pris,  men  avbryter  sig,  ser  ned  paa  de 
faa  tilskuere,  —  leter  efter  de  mange  som 
aaret  i  forveien  hadde  festet  til  Holbergs  pris, 
og  særlig  efter  honoratiores,  bisp,  general,  stift- 
amtmand,  borgermester  og  raad  som  ifjor  hadde 
møtt  op  som  indbudne  gjester  i  gala  og  ordener 
og  ved  sin  høie  nærværelse  i  høitidelig  stiltien- 
het  hadde  lovet  at  ta  sig  av  Holbergs  kunst  og 
hans  scene. 

Prologen  endte  da,  saavidt  mindes,  med  en 
spøkende  trusel  om  at  naar  de  høie  herrer 
ved  en  saadan  leilighet  ikke  var  nede  i  salonen 
saa  fortjente  de  at  komme  op  paa  scenen,  og 
dit  skulde  de  nok  ogsaa  komme.  Prologen  var 
bestilt,  men  direktionen  fandt  ikke  indholdet 
passende,  den  blev  ikke  fremsagt,  og  de  skylder 
forfatteren,  gudbedre,  honoraret  endnu.  Anch' 
io  son  creditorel 

Det  turde  kanske  ikke  være  helt  uberettiget 
at  gaa  ut  fra  at  de  fleste  avislæsere  neppe 
kjender  indholdet  av  Julestuen.  Men  forfatteren 
er  jo  ogsaa  blit  saa  gammel  at  han  er  puttet 
paa  hodet  ind  i  bokskapet,  og  han  læses  og 
spilles  saa  sjelden  at  han  vist  snart  faar  en 
statue.  Indholdet  av  Julestuen  er  at  en  ung, 
smuk,  ikke  dydig  kone  har  en  gammel  skinsyk 

mand  og  en  ung  fortræffelig  elsker.  Den  skin- 
syke  mand  vil  ikke  holde  juleselskap,  fordi  hem 
er  skinsyk,  men  konen  faar  ham  overtalt  ved 
forskjellige  Pernille-intriger,  for  bare  paa  den 
maaten  kan  hun  komme  til  at  være  sammen 
med  sin  elsker.  Nu,  juleselskapet  kommer.  De 
morer  sig  med  forskjellige  barnlige  løier,  til- 
sist leker  de  julebuk,  og  da  manden  blir  bun- 
det for  øinene  iler  elskeren  og  fruen  hastig  og 
længtende  ut  av  stuen.  Imidlertid,  det  varer 
ikke  længe  før  manden  ikke  længer  kan  holde 
det  ut,  skinsyken  herjer  dobbelt  mens  han  har 
bindet  for  øinene  —  han  river  bindet  av  og 
roper:  —  hvor  er  min  kone?  Han  styrter  ut 
for  at  lete,  og  ind  blir  kort  efter  trukket  det 
elskende  par,  grepet  in  flagranti.  Der  blir  høi- 
røstet  skjænderi,  skrik,  slagsmaal  -^  og  væg- 
terne  kommer  og  trækker  dem  alle  paa  raad- 
stuen  —  mænd,  kvinder  og  barn,  skyldige  og 
uskyldige,  skinsyke  og  elskende  —  zJle.  Seta- 
ledes  ender  de  juleglæder  og  det  juleselskap. 
Forfatteren  formelig  sparker  dem  ind  i  arresten. 
Der  er  som  man  vil  se  ikke  meget  julestemninga 
i  hans  hjerte  da  han  skrev  „ Julestuen". 

Forfatteren  er  hverken  snil  eller  gemytlig,  men 
haeo-d,  skaanselløs.  Den  mand  hadde  visst  feiret 
mere    end   en   ensom  jul,   og  naar  han   var   til 

julestue  var  han  neppe  oplagt  denne  ene 
fastslaatte  festens  kveld  til  at  late  som  han  var 
venner  med  alle  og  enhver,  og  han  var  neppe 
tilbøielig  til  at  trykke  kokkepiken  i  haanden,  til 
at  klappe  mætte  smaabarn  paa  hodet  eller  til  at 
trippe  rundt  juletræet  med  folk  som  han  avgjort 
ikke  likte.  Nei,  paa  raadstuen  med  dem,  hele 
hurven  I  —  bedre  fortjener  de  ikke. 

1895. 

ause, 


INaar  man  opholder  sig  længere  tid  av  gangen 
i  utlandet  hænder  det  ofte,  og  da  især  for  det 
skrivende  folk,  at  man  plusselig  længes  hjem 
for  bare  at  høre  sproget,  sproget  som  det  bør 
tales  og  som  det  tales,  jargon  som  poesi,  sang 
som  slang,  ord  nede  fra  gaten  og  ord  oppe  fra 
teatret,  hakkede  stortingsord  og  flytende  preste- 
tale.  Man  længes  efter  sin  nations  lyd,  efter  sin 
stammes  hyl.  Man  maa  ha  gaffelen  stemt.  Eller 
kanske  det  bare  er  at  man  gir  efter  for  en  trang 
til  at  forståa  hvert  ord,  alle  nuancer,  alle  beto- 
ninger og  bak  dette  de  tusen  forestillinger  som 
bare  er  helt  levende  i  ens  eget  sprog.  Og  det 
er  naturligvis  likegyldig  om  dette  ens  eget  sprog 
kaldes  fattig  eller  rikt  naar  det  bare  er  ens 
eget.  Jeg  for  min  part  følte  dette  nede  i  Paris 
aldrig  som  naar  folk  stimlet  sammen  om  en 
overkjørt  hund  eller  et  brukket  ben.  Da  længtes 
jeg  og  ønsket  at  baade  benet  og  hunden  og 
jeg  var  i  Christiania,  og  at  jeg  kunde  faa  lov  til 
at  stimle  til  og  høre  indignationen  og  medliden- 

heten,  forlorenheten  og  sinnet,  kort  hele  det 
følelsesliv  som  skulde  brukes  ved  den  leilighet  og 
som  nu  fik  avløp  i  ord,  i  utbrud,  i  lyd,  i  dialekter, 
i  dannede  og  mindre  dannede  uttryk.  Og  bak 
lydene  saa  jeg  eller  længtes  jeg  efter  at  se  mi- 
mikken —  den  mimik  som  jeg  maatte  tilstaa  at 
jeg  ogsaa  kjendte  bedre  hjemme  end  ute,  kjendte 
bedre  i  sine  blink  og  avskygninger,  mere  paa 
prikken  kunde  si  var  øieblikkets  speilbillede  av 
det  som  føltes  eller  ikke  føltes  indvendig.  I  det 
hele  tat  slik,  som  man  kan  længes  efter  en 
kutorvsgut  eller  efter  en  ukjendt  ung  dame  med 
flette,  som  gaar  over  gaten,  stanser  og  sier: 
Gid! 

Saa  befandt  jeg  mig  da  plusselig  paa  den  plass 
hvor  de  høiest  hædrede  vidnesbyrd  om  samtidens 
norske  arkitektur  og  skulptur  befinder  sig.  Ingen 
tale  —  uten  av  ild,  ingen  skrift  —  uten  i  flammer 
kan  rokke  ved  Nationalteatret.  La  det  staa. 
Men  til  min  gru  syntes  jeg  at  Ibsens  skjeg  var 
vokset.  Og  den  gamle  selv  ser  ut  som  han 
mumler,  hvad  han  efter  sigende  pleier  at  mumle 
naar  man  taler  til  ham  om  statuerne:  Men 
Bjørnson  er  værre! 

Og  jeg  ilte  ind.  Jeg  vilde  svelge  i  kunst. 
Jeg  kom  fra  Paris  med  den  degenererte  smak, 
med  det  slibrige  repertoire,  med  den  moralløse 

artistiske  kunst,  hithjem  hvor  sundheten  og  sand- 
heten lever  i  ubryteUg  egteskap.  Og  jeg  maa 
si  jeg  var  heldig.  Jeg  fik  se  alle  de  eneste 
stykker  som  hadde  gjort  lykke,  som  hadde 
trukket  hus,  som  var  virkelig  nationale. 

Jeg  saa  „Tordenskiold"  av  J.  B.  Bull  og  „Bedste- 
mors  gut"  av  Elias  Kræmmer  hvis  navn  er  en 
gemytlig  vits,  hvilket  jeg  ikke  visste  før  ifjor, 
til  hvilken  tid  jeg  hadde  trodd  at  forfatteren  var 
et  levende  væsen  hvis  navn  var  Elias  Kræmer 
med  et  m. 

Om  «Bedstemors  gut"  maa  jeg  si  at  stykket 
ikke  er  ganske  efter  min  smak.  Naar  jeg  ikke 
vil  si  stort  mere  om  det,  saa  kommer  det  dels 
derav  at  jeg  saa  det  fra  en  dørplads  hvorfra 
jeg  ikke  kunde  høre  andet  end  Michael  Krohns 
distinkte  diktion,  dels  av  at  jeg  har  hørt  at  for- 
fatteren skal  være  en  velstaaende  kjøbmand, 
men  at  han  agter  at  trække  sig  tilbake  fra  for- 
retningen for  at  bli  digter.  Tar  han  først  et 
slikt  skridt  saa  følger  ganske  sikkert  de  næste 
efter,  og  han  ender  ikke  før  han  maa  skrive 
for  at  leve.  Og  det  er  jo  tidsnok  at  skrive  om 
en  skribent  naar  han  er  nødt  til  at  skrive. 

„Tordenskiold"  handler  om  manddom,  mot  og 
norske  mænd  og  befæster  os  i  vor  opfatning  av 
hvem  vi  egentlig  er.    Jeg  saa  det  selve   1 7.  mai, 

der  var  fuldt  av  sjøofficerer  og  „Ja  vi  elsker" 
blev  sunget  staaende. 

Jeg  faldt  i  tanker  mens  jeg  saa  paa  stykket. 
Og  under  al  stykkets  kanontorden  tænkte  jeg 
paa  hvad  det  var  for  et  litet  træffende  navn 
Peder  Wessel  hadde  faat.  Lynskiold  skulde 
han  ha  hett.  Kun  en  talentløs  oldenburger  kunde 
tro  at  det  var  tordenen  som  var  det  farlige. 
Men  J.  B.  Bull  har  aabenbart  trodd  det  samme 
som  fjerde  Fredrik. 

Og  saa  tænkte  jeg  paa  at  det  var  underlig 
at  de  om  formiddagen  ved  avsløringen  ikke 
hadde  sunget  verset  om  ham,  „som  langs  kysten 
lynte".  Saa  utenad  kan  de  nationalsangen  at 
de  har  glemt  indholdet. 

Og  tilsist  kom  jeg  til  at  tænke  paa  at  det 
var  rart  at  ikke  Bull  holder  sig  oppe  i  skogen, 
hvor  der  er  sus  om  ham  naar  det  suser  i  trærne, 
hvor  der  staar  duft  av  ham  av  mos  og  bar  og 
harpiks,  og  hvor  han  i  kveldingen  staar  som  en 
anden  furustub  mellem  stammerne  saa  han  fast 
ikke  er  til  at  skille  ut.  Herregud  ogsaa  at  han 
skal  tro  at  det  er  finere  poesi  at  skrive  digt  og 
drama  —  han  som  har  hele  Østerdalen  for  sig. 
Østerdalen  som  vil  brød-  og  aandsføde  ham 
langt  sundere  end  baade  Runeberg  og  National- 
teatret. 

Da  jeg  gik  fra  teatret  beskjæmmet  jeg  min 
hjemlængsel  fra  Paris  av,  og  jeg  maatte  tilstaa 
for  mig  selv  at  det  er  ikke  nok  at  man  snakker 
norsk.  Man  maa  ogsaa  ha  noget  at  putte  i 
ordene.  Og  jeg  gik  ned  paa  gaten  og  over  i 
Tivolis  gratisavdeling  hvor  jeg  ikke  hadde  været 
før.  Ved  indgangen  stod  der  en  gallonert  funktio- 
nær.  Jeg  tittet  ind,  der  var  tyst  og  taust,  ti 
tause  mensker,  ingen  musik. 

Jeg  spurte  funktionæren :  Hvad  er  det  for 
noget  her  da? 

Han  sendte  et  blik  ind  over  den  øde  have, 
smilte  ved  at  løfte  den  ene  mundvik  og  svarte 
med  et  saant  litet  Christianiastøt :    Pause! 

Og  endskjønt  ordet  var  fransk  saa  syntes  jeg 
det  lød  norskere  end  baade  „Tordenskiold"  og 
„Bedstemors  gut". 

1901. 

